title: Id-Direttiva tal-Kunsill 92/75/KEE tat-22 ta’ Settembru 1992 dwar l-indikazzjoni permezz ta’ ittikkettjar u l-informazzjoni standard tal-prodott dwar il-konsum ta’ l-enerġija u riżorsi oħra skond l-apparat tad-dar

text:
Avviż Legali Importanti

|

31992L0075

Official Journal L 297 , 13/10/1992 P. 0016 - 0019 Finnish special edition: Chapter 13 Volume 23 P. 0195  Swedish special edition: Chapter 13 Volume 23 P. 0195

		Id-Direttiva tal-Kunsill 92/75/KEEtat-22 ta’ Settembru 1992dwar l-indikazzjoni permezz ta’ ittikkettjar u l-informazzjoni standard tal-prodott dwar il-konsum ta’ l-enerġija u riżorsi oħra skond l-apparat tad-darIL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100a tiegħu,Wara li kkunsidra l-proposta mill-Kummissjoni [1],B’kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi għandhom jittieħdu miżuri b’mod progressiv sabiex is-suq komuni jintlaħaq sal-31 ta’ Diċembru 1992;Billi ċerti Stati Membri diġà għandhom l-iskemi volontarji tagħhom għall-ittikkettjar ta’ enerġija u għall-provvediment ta’ informazzjoni oħra dwar il-konsum ta’ enerġija għal apparat tad-dar; billi Stat Membru ppropona formalment li jintroduċi l-iskema obbligatorja ta’ ttikkettjar tiegħu stess, u Stati Membri oħra qegħdin jikkunsidraw din l-introduzzjoni; billi l-eżistenza ta’ numru ta’ skemi nazzjonali obbligatorji toħloq ostakoli għall-kummerċ intra-Komunitarju;Billi l-Artikolu 130r tat-Trattat jeħtieġ l-utilizzazzjoni prudenti u razzjonali tar-riżorsi naturali; billi l-użu razzjonali ta’ l-enerġija huwa wieħed mill-metodi prinċipali li bihom jista’ jintlaħaq dan l-għan u jitnaqqas it-tniġġis ambjentali;Billi l-provvediment ta’ informazzjoni preċiża, relevanti u komparabbli dwar il-konsum speċifiku ta’ enerġija ta’ apparat tad-dar tista’ tinfluwenza l-għażla tal-pubbliku favur dak l-apparat li jikkonsuma inqas enerġija, u b’hekk tħeġġeġ lill-fabbrikanti jieħdu passi biex inaqqsu l-konsum ta’ l-apparat li jiffabbrikaw huma; billi, indirettament, din tinkoraġġixxi wkoll l-użu effiċjenti ta’ dan l-apparat; billi, fin-nuqqas ta’ din l-informazzjoni, il-ħidma tal-forzi tas-suq waħidha tonqos milli tippromwovi l-użu razzjonali ta’ l-enerġija għal dak l-apparat;Billi l-informazzjoni tilgħab rwol importanti fil-ħidma tal-forzi tas-suq u huwa għalhekk neċessarju li tiġi introdotta tikketta uniformi għall-apparat kollu ta’ l-istess tip, sabiex ix-xerrejja potenzjali jiġu pprovduti b’informazzjoni supplimentari standard dwar l-ispejjeż ta’ dak l-apparat f’termini ta’ enerġija u l-konsum ta’ riżorsi oħra u sabiex jittieħdu miżuri sabiex jiżguraw li xerrejja potenzjali li ma jarawx l-apparat muri, u għalhekk li ma għandhomx l-opportunità jaraw it-tikketta, huma wkoll jiġu fornuti b’din l-informazzjoni;Billi għal dan il-għan il-konsum ta’ l-enerġija ta’ u informazzjoni oħra dwar kull tip ta’ apparat għandu jitkejjel skond standards u metodi armonizzati u l-applikazzjoni ta’ dawn l-istandards u metodi għandha tiġi kkontrollata fil-fażijiet kollha ta’ marketing;Billi d-Direttiva 79/530/KEE [4] fittxet li tippromwovi dawn l-għanijiet fil-każ ta’ apparat tad-dar; billi, iżda, ġiet adottata Direttiva ta’ implimentazzjoni waħda biss dwar fornijiet ta’ l-elettriku u ftit Stati Membri ntroduċew din it-tikketta; billi għalhekk, issa huwa neċessarju li wieħed jitgħallem mill-esperjenza miksuba u li jissaħħu d-diposizzjonijiet ta’ dik id-Direttiva; billi d-Direttiva 79/530/KEE għandha għalhekk tiġi sostitwita u d-Direttiva 79/531/KEE [5] li tapplika għal dawk il-fornijiet ta’ l-elettriku għandha tiġi riveduta u sussegwentament integrata fl-iskema preżenti;Billi skema volontarja għal kollox twassal sabiex ftit apparat jibda jiġi ttikkettjat, jew fornuti b’informazzjoni standard dwar il-prodott, bir-riskju li dan jista’ jisgwida lil xi konsumaturi; billi l-iskema preżenti trid għalhekk tiżgura li, il-konsum ta’ l-enerġija jkun indikat b’tikketta għall-apparat kollu konċernat u jiġu pprovduti fiches standard tal-prodott;Billi apparat tad-dar jużaw firxa wiesa’ ta’ forom ta’ enerġija, fejn l-elettriku u l-gas jkunu l-aktar importanti; billi din id-Direttiva għandha għalhekk fil-prinċipju tkopri apparat li juża kull tip ta’ enerġija;Billi d-Direttiva tal-Kunsill 86/594/KEE ta’ l-1 ta’ Diċembru 1986 dwar ħoss trasmess bl-arja emess minn apparat tad-dar [6] tipprovdi għal indikazzjoni ta’ ħruġ ta’ ħoss li għandu jiġi inkluż fuq tikketti ta’ l-enerġija, fejn xieraq; billi għandha ssir dispożizzjoni għall-inkorporazzjoni ta’ kwalunkwe informazzjoni oħra u ttikkettjar ieħor kopert bi skemi tal-Komunità;Billi dak it-tip ta’ apparat biss li l-użu ta’ l-enerġija totali tiegħu huwa sinifikanti u li joffri biżżejjed possibilitajiet adekwati għal żieda fl-effiċjenza għandu jiġi inkluż,ADOTTA DIN ID-DIRETTIVA:Artikolu 11. L-għan ta’ din id-Direttiva huwa li jippermetti l-armonizzazzjoni ta’ miżuri nazzjonali dwar il-pubblikazzjoni, b’mod partikolari b’mezzi ta’ ittikkettjar u b’informazzjoni dwar il-prodott, b’ informazzjoni dwar il-konsum ta’ enerġija u dwar riżorsi essenzjali oħra, u b’informazzjoni addizjonali dwar ċertu tip ta’ apparat tad-dar, u b’hekk tħalli lill-konsumaturi jagħżlu apparat aktar effiċjenti fl-enerġija. Din id-Direttiva għandha tapplika għal dan it-tip ta’ apparat tad-dar anke meta dan jinbiegħ għal użu li mhuwiex fid-dar:- refriġeraturi, freezers u l-kombinazzjoni tagħhom,- magni tal-ħasil tal-ħwejjeġ, magni li jnixxfu l-ħwejjeġ u l-kombinazzjoni tagħhom,- magni tal-ħasil tal-platti,- fran,- heaters ta’ l-ilma u apparat li jaħżnu l-ilma sħun,- sorsi ta’ dawl,- tagħmir ta’ arja kondizzjonata.2. Jistgħu jiġu miżjuda tipi oħra ta’ apparat tad-dar mal-lista f’dan l-Artikolu skond l-Artikolu 9(b).3. Din id-Direttiva ma għandhiex tapplika għar-rating plate jew l-ekwivalenti tiegħu mwaħħal għal raġunijiet ta’ sigurtà ma’ dan l-apparat.4. Għall-għan ta’ din id-Direttiva:negozjant : ifisser bejjiegħ bl-imnut jew persuna oħra li tbigħ, tikri, toffri għal xiri bin-nifs jew turi apparat tad-dar lill-konsumaturi finali,fornitur : ifisser il-fabbrikant jew ir-rappreżentant awtorizzat tiegħu fil-Komunità jew il-persuna li tpoġġi l-prodott fis-suq tal-Komunità,folja : ta’ informazzjoni tfisser tabella standard ta’ informazzjoni dwar l-apparat msemmi,riżorsi essenzjali oħra tfisser : ilma, sostanzi kimiċi jew kwalunkwe sostanza oħra kkonsumata minn apparat f’użu normali,informazzjoni supplimentari : tfisser informazzjoni oħra dwar l-operat ta’ apparat, li għandha x’taqsam ma’, jew tgħin fl-evalwazzjoni, ta’ l-użu ta’ l-enerġija jew riżorsi essenzjali oħra.5. Ma għandu jkun hemm ebda obbligu għal ittikkettjar jew sabiex jiġu pprovduti fiches għal mudelli ta’ apparat li l-produzzjoni tagħhom tkun waqfet qabel ma’ d-direttiva implimentattiva relevanti tkun daħlet fis-seħħ, jew għal apparat second-hand.Artikolu 21. Informazzjoni dwar il-konsum ta’ l-enerġija elettrika, forom oħra ta’ enerġija u riżorsi essenzjali oħra u informazzjoni supplimentari għandha tinġieb għall-attenzjoni tal-konsumaturi permezz ta’ fiche u tikketta dwar apparat tad-dar offrut għall-bejgħ, kiri, xiri bin-nifs jew murija lill-konsumaturi finali.2. Id-dettalji dwar it-tikketta u l-fiche għandhom jiġu definiti b’direttivi li għandhom x’jaqsmu ma’ kull tip ta’ apparat adottat skond din id-Direttiva bi qbil ma’ l-Artikolu 9.3. Għandha tiġi stabbilita dokumentazzjoni teknika li għandha tkun biżżejjed sabiex tippermetti li tiġi stmata l-preċiżjoni ta’ l-informazzjoni li jkun hemm fit-tikketta u l-fiche. Tinkludi:- deskrizzjoni ġenerali tal-prodott,- ir-riżultati tal-kalkolazzjonijiet tad-disinn mwettqa, fejn dawn huma relevanti,- rapporti tat-testijiet, fejn disponibbli, inklużi dawk li jsiru minn organizzazzjonijiet relevanti notifikati kif definiti taħt leġislazzjoni oħra tal-Komunità;- fejn jiġu miġbura valuri minn dawk miksubin għal mudelli simili, l-istess informazzjoni għal dawn il-mudelli.4. Il-fornitur għandu jistabbilixxi d-dokumentazzjoni teknika deskritta fil-paragrafu 3. Għal dan il-għan jista’ juża dokumentazzjoni diġà meħtieġa fuq il-bażi ta’ leġislazzjoni relevanti tal-Komunità. Il-fornitur għandu jagħmel disponibbli din l-informazzjoni għal għanijiet ta’ spezzjoni għal perjodu li jispiċċa ħames snin wara li jkun ġie ffabbrikat l-aħħar prodott.Artikolu 31. Il-fornituri kollha li jqiegħdu l-apparat tad-dar speċifikati fid-Direttivi implimentattivi fis-suq għandhom jipprovdu tikketta skond din id-Direttiva. It-tikketti wżati f’kull aspett għandhom jikkonformaw ma’ din id-Direttiva u mad-Direttivi implimentattivi.2. Barra mit-tikketti, il-fornituri għandhom jipprovdu fiche tal-prodott. Din il-fiche għandha tkun tinsab fil-brochures kollha tal-prodotti. Fejn dawn ma jiġux ipprovduti mill-fornitur, huwa għandu jipprovdi fiches ma’ letteratura oħra pprovduta ma’ l-apparat. Il-fiches wżati għandhom jikkonformaw ma’ din id-Direttiva u mad-Direttivi implimentattivi f’kull aspett.3. Il-fornituri għandhom ikunu responsabbli għall-preċiżjoni tat-tikketti u tal-fiches li huma jipprovdu.4. Il-fornitur għandu jitqies li jkun ta l-kunsens tiegħu għall-pubblikazzjoni ta’ l-informazzjoni mogħtija fuq it-tikketta jew fuq il-fiche.Artikolu 4Fir-rigward ta’ l-ittikkettjar u l-informazzjoni dwar il-prodott, għandhom japplikaw dawn id- dispożizzjonijiet:(a) kull meta jintwera apparat speċifikat f’Direttiva implimentattiva, in-negozjanti għandhom iwaħħlu tabella xierqa, f’pożizzjoni li tidher sewwa speċifikata fid-Direttiva implimentattiva relevanti, u fil-verżjoni tal-lingwa relevanti;(b) il-fornitur għandu jforni it-tikketti neċessarji bla ħlas, lin-negozjanti msemmija fil-paragrafu (a). Il-fornituri huma liberi li jagħżlu s-sistema tagħhom għal tqassim ta’ tikketti. Iżda, meta negozjant jibgħat talba għal tikketti, il-fornitur għandu jiżgura li t-tikketti mitluba jiġu mqassma immedjatament.Artikolu 5Fejn l-apparat relevanti jiġi offrut għall-bejgħ, kiri jew xiri bin-nifs b’mail order, b’katalogu, jew b’mezzi oħra li bihom, il-konsumatur potenzjali ma jkunx jista’ jara l-apparat muri, id-direttivi implimentattivi għandhom jagħmlu dispożizzjoni biex jiżguraw li l-konsumaturi jiġu pprovduti b’informazzjoni essenzjali speċifikata fuq it-tikketta jew fiche qabel jixtru l-apparat.Artikolu 6Id-Direttivi implimentattivi għandhom jagħmlu dispożizzjoni għall-inklużjoni fuq it-tikketta jew fuq il-fiche ta’ informazzjoni dwar il-ħoss miġrur, fejn din l-informazzjoni tiġi pprovduta skond id-Direttiva 86/594/KEE u ta’ informazzjoni pubblika oħra dwar l-appliance relevanti, li tiġi pprovduta bi qbil ma’ leġislazzjoni oħra tal-Komunità.Artikolu 7L-Istati Membri għandhom jieħdu l-miżuri neċessarji kollha sabiex jiżguraw li:(a) il-fornituri u n-negozjanti kollha stabbiliti fit-territorju tagħhom jissodisfaw l-obbligi tagħhom taħt din id-Direttiva;(b) jekk dan jista’ jħawwad jew jisgwida, il-wiri ta’ tikketti, marki, simboli jew iskrizzjonijiet oħra dwar il-konsum ta’ l-enerġija li ma jikkonformax mal-ħtiġiet ta’ din id-Direttiva u tad-direttivi implimentattivi relevanti mhuwiex permess. Din il-projbizzjoni ma għandhiex tapplika għal skemi ta’ ittikkettjar tal-Komunità jew ta’ ambjent nazzjonali;(ċ) l-introduzzjoni ta’ sistema ta’ tikketti u fiches dwar il-konsum ta’ enerġija hija akkumpanjata b’kampanja ta’ informazzjoni edukattiva u promozzjonali li l-għan tagħha tkun li tinkoraġġixxi użu ta’ enerġija aktar responsabbli minn konsumaturi privati.Artikolu 81. Fejn id-dispożizzjonijiet ta’ din id-Direttiva u ta’ Direttivi implimentattivi jiġu osservati, l-Istati Membri la għandhom jipprojbixxu u lanqas għandhom jirrestrinġu it-tqegħid fis-suq ta’ apparat tad-dar koperti b’Direttiva implimentattiva.2. Sakemm ikollhom evidenza li turi kontra, l-Istati Membri għandhom iqisu t-tikketti u l-fiches bħala li jikkonformaw mad-dispożizzjonijiet ta’ din id-Direttiva u Direttivi implimentattivi. Jistgħu jeħtieġu lill-fornituri sabiex jagħtu evidenza fi ħdan it-tifsira ta’ l-Artikolu 2(3) dwar il-preċiżjoni ta’ l-informazzjoni fornuta fuq it-tikketti jew fiches tagħhom meta jkollhom raġuni għaliex jissuspettaw li dawn mhumiex korretti.Artikolu 9Il-miżuri dwar l-istabbiliment u t-tħaddim ta’ l-iskema għandhom jiġu adottati u addattati għall-progress tekniku bi qbil mal-proċedura stabbilita fl-Artikolu 10. Dawn il-miżuri huma:(a) id-direttivi ta’ implimentazzjoni;(b) iż-żjieda ta’ iktar apparat tad-dar fil-lista fl-Artikolu 1(1) fejn x’aktarx jistgħu jiffrankaw ammont sinifikanti ta’ enerġija.Artikolu 10Il-Kummissjoni għandha tkun megħjuna minn kumitat magħmul minn rappreżentanti ta’ l-Istati Membri u ppresedut mir- rappreżentant tal-Kummissjoni.Ir-rappreżentant tal-Kummissjoni għandu jissottometti lill-kumitat abbozz tal-miżuri li għandhom jittieħdu. Il-kumitat għandu jagħti l-opinjoni tiegħu dwar l-abbozz fi żmien li l-President jista’ jistabbilixxi skond l-urġenza tal-kwistjoni. L-opinjoni għandha tingħata skond il-maġġoranza stabbilita fl-Artikolu 148(2) tat-Trattat tal-KEE f’każ ta’ deċiżjonijiet li l-Kunsill huwa meħtieġ li jadotta fuq proposta mill-Kummissjoni. Il-voti tar-rappreżentanti ta’ l-Istati Membri fil-kumitat għandhom jiġu peżati bil-mod stabbilit f’dak l-Artikolu. Il-President ma għandux jivvota.Il-Kummissjoni għandha tadotta l-miżuri maħsuba jekk ikunu skond l-opinjoni tal-kumitat.Jekk il-miżuri maħsuba mhumiex skond l-opinjoni tal-kumitat, jew jekk ma tingħatax opinjoni, il-Kummissjoni mingħajr dewmien, għandha tipperżenta proposta lill-Kunsill dwar il-miżuri li għandhom jittieħdu. Il-Kunsill għandu jaġixxi b’maġġoranza kkwalifikata.Jekk, fit-tmiem ta’ tlett xhur mid-data ta’ referenza lill-Kunsill, il-Kunsill ikun għadu ma ħax azzjoni, il-miżuri proposti għandhom jiġu adottati mill-Kummissjoni, għajr meta l-Kunsill ikun iddeċieda kontra dawn il-miżuri, b’maġġoranza sempliċi.Artikolu 11Wara li jiskadi l-perjodu ta’ tlett snin, mill-applikazzjoni ta’ din id-Direttiva, il-Kummissjoni għandha tagħmel stima ta’ l-implimentazzjoni tagħha u r-riżultati miksuba. L-istima għandha tkun is-suġġett ta’ rapport li għandu jiġi ppreżentat lill-Parlament Ewropew u lill-Kunsill.Artikolu 12Id-Direttivi ta’ implimentazzjoni għandhom jispeċifikaw:(a) id-definizzjoni eżatta tat- tip ta’ apparat li għandhom jiġu inklużi;(b) l-istandards u l-metodi ta’ qisien li għandhom jintużaw biex tinkiseb l-informazzjoni msemmija fl-Artikolu 1(1);(ċ) dettalji ta’ dokumentazzjoni teknika meħtieġa taħt l-Artikolu 2(3);(d) id-disinn u l-kontenut tat-tikketta msemmija fl-Artikolu 2, li kemm jista’ jkun għandu jkollha karatteristiċi ta’ disinn uniformi;(e) il-post fejn għandha titwaħħal it-tikketta ma’ l-instrument. Fejn xieraq jistgħu jipprovdu sabiex it-tikketta titwaħħal jew tiġi stampata fuq l-ippakkjar;(f) il-kontenut u fejn xieraq il-format u dettalji oħra dwar il- fiche jew informazzjoni oħra speċifikata fl-Artikolu 3(2). L-informazzjoni fuq it-tikketta għandha tiġi inkluża wkoll fuq il-fiche;(g) l-informazzjoni li għandha tiġi pprovduta fil-każ ta’ offerti għall-bejgħ koperti bl-Artikolu 5, u l-mod kif din għandha tiġi pprovduta.Artikolu 13Id-Direttiva 79/530/KEE hija b’dan il-mezz irrevokata, b’effett mill-1 ta’ Jannar 1994.Id-Direttiva 79/531/KEE għandha tiġi meqjusa bħala li timplimenta din id-Direttiva għal fran ta’ l-elettriku; iżda l-Istati Membri jistgħu jibqgħu lura mill-introduzzjoni obbligatorja tagħha, sa data stabbilita f’direttiva ta’ implimentazzjoni riveduta dwar fran li għaddew bi qbil mal-proċedura stabbilita fl-Artikolu 10.Artikolu 141. L-Istati Membri għandhom jadottaw id-dispożizzjonijiet neċessarji sabiex jikkonformaw ma’ din id-Direttiva sa l-1 ta’ Lulju 1993. Huma għandhom jinfurmaw minnufih lill-Kummissjoni b’dawn il-miżuri.Huma għandhom idaħħlu fis-seħħ dawn id-dispożizzjonijiet sa mhux aktar tard mill-1 ta’ Jannar 1994.2. Meta Stati Membri jadottaw dawn il-miżuri, dawn għandu jkollhom riferenza għal din id-Direttiva jew għandhom ikunu akkumpanjati b’din ir-riferenza fl-okkażjoni tal-pubblikazzjoni uffiċjali tagħhom. Il-metodi dwar kif għandha ssir din ir-riferenza għandhom jiġu stabbiliti mill-Istati Membri.3. L-Istati Membri għandhom jikkomunikaw id-dispożizzjonijiet prinċipali tal-liġi domestika li huma jadottaw fil-qasam kopert b’din id-Direttiva lill-Kummissjoni.Artikolu 15Din id-Direttiva hija indirizzata lill-Istati Membri.Magħmula fi Brussel, fit-22 ta’ Settembru 1992.Għall-KunsillIl-PresidentR. Needham[1] ĠU Ċ 235, 10.9.1991, p. 5.[2] ĠU Ċ 125, 18.5.1992, p. 172 uĠU Ċ 241, 21.9.1992.[3] ĠU Ċ 49, 24.2.1992, p. 32.[4] ĠU L 145, 13.6.1979, p. 1.[5] ĠU L 145, 13.6.1979, p. 7.[6] ĠU L 344, 6.12.1986, p. 24.--------------------------------------------------


title: Id-Direttiva tal-Kunsill tal-21 ta' Diċembru 1976 dwar il-problemi ta' saħħa li jaffettwaw il-kummerċ intra-Komunitarju ta' prodotti tal-laħam

text:
Avviż Legali Importanti

|

31977L0099

Official Journal L 026 , 31/01/1977 P. 0085 - 0100 Finnish special edition: Chapter 3 Volume 8 P. 0056  Greek special edition: Chapter 03 Volume 17 P. 0060  Swedish special edition: Chapter 3 Volume 8 P. 0056  Spanish special edition: Chapter 03 Volume 11 P. 0174  Portuguese special edition Chapter 03 Volume 11 P. 0174

		Id-Direttiva tal-Kunsilltal-21 ta' Diċembru 1976dwar il-problemi ta' saħħa li jaffettwaw il-kummerċ intra-Komunitarju ta' prodotti tal-laħam(77/99/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 43 u 100 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1];Billi, mit-twaqqif ta' l-organizzazzjonijiet komuni tas-swieq, il-prodotti tal-laħam jistgħu jispustjaw rwieħhom liberament fil-Komunità; billi, b'danakollu, il-kummerċ intra-Komunitarju ta' dawn il-prodotti huwa mfixkel minħabba l-eżistenza ta' ħtiġiet differenti tas-saħħa f'dan is-settur fil-varji Stati Membri; billi, sabiex jitneħħew dawn id-differenzi, huwa neċessarju li jbiddlu id-dispożizzjonijiet komuni għal dawn il-ħtiġiet nazzjonali;Billi, sabiex jiggarantixxu l-kwalità tal-prodott in kwistjoni mil-lat tas-saħħa, huwa neċessarju li jintuża, fil-fabbrikazzjoni tagħhom dak il-laħam frisk miksub b'mod konformi ma' l-istandards tal-Komunità stabbiliti fid-Direttiva tal-Kunsill 64/433/KEE tas-26 ta' Ġunju 1964 dwar il-problemi tas-saħħa li jaffettwaw il-kummerċ intra-Komunitarju tal-laħam frisk [2], kif l-aħħar emendata bid-Direttiva 75/379/KEE [3], id-Direttiva tal-Kunsill 71/118/KEE tal-15 ta' Frar 1971 dwar il-problemi tas-saħħa li jaffettwaw il-kummerċ intra-Komunitarju tal-laħam tat-tjur frisk [4], kif l-aħħar emendata permezz tad-Direttiva 75/379/KEE, kif ukoll id-Direttiva tal-Kunsill 72/462/KEE tat-12 ta' Diċembru 1972 dwar problemi ta' kontrolli tas-saħħa u veterinarji għal importazzjoni ta' annimali tal-fart, majjali u laħam frisk minn pajjiżi terzi [5], kif l-aħħar emendata permezz tad-Diretttiva 75/379/KEE; billi l-prodotti tal-laħam għandhom ikunu mmanifatturati, maħżuna u ttrasportati b'kondizzjonijiet li joffru l-garanziji kollha fir-rigward tas-saħħa; billi l-bżonn li l-istabbilimenti tal-fabbrikazzjoni u l-ipproċessar jiksbu l-approvazzjoni u li dan jiffaċilita l-kontroll tal-konformità ma dawn il-kondizzjonijiet; billi jrid ikun hemm disponibbiltà għal proċeduri intiżi sabiex tkun riżolta kull tilwima li tista' tinqala' bejn l-Istati Membri dwar il-ġustifikazzjoni ta' l-approvazzjoni ta' l-istabbiliment tal-fabbrikazzjoni;Billi, madanakollu, l-arranġamenti ta' kontroll Komunitarju għandhom ikunu introdotti sabiex ikun assigurat li l-Istati Membri japplikaw b'mod uniformi l-istandards stabbiliti f'din id-Direttiva; billi jrid ikun hemm dispożizzjoni għal proċedura sabiex dawn il-kontrolli jkunu determinati b'mod konformi mal-proċedura tal-Komunità fil-Kumitat Veterinarju Permanenti stabbbilit permezz tad-Deċiżjoni tal-Kunsill tal-15 ta' Ottubru 1968 [6];Billi dispożizzjoni għandha ssir għall-possibbiltà ta' derogi minn ċerti dispożizzjonijiet ta' din id-Direttiva fir-rigward ta' ċerti prodotti tal-laħam li jkollhom fihom oġġetti oħrajn ta' l-ikel u li għandhom perċentwali minima ta' laħam; billi dawn id-derogi għandhom isiru skond il-proċedura tal-Komunità fil-Kumitat Veterinarju Permanenti;Billi, fir-rigward tal-kummerċ intra-Komunitarju, il-ħruġ ta' ċertifikati tas-saħħa miktuba mill-awtorità kompetenti huwa kkunsidrat bħala l-aħjar mod li jassigura lill-awtoritajiet kompetenti tal-pajjiż tad-destinazzjoni li l-kunsinna tal-prodotti tal-laħam tkun konformi ma' din id-Direttiva; billi dan iċ-ċertifikat għandu jakkumpanja l-kunsinna ta' dawn il-prodotti sal-post tad-destinazzjoni;Billi l-Istati Membri għandhom ikollhom id-dritt li jipprojbixxu l-introduzzjoni fit-territorju tagħhom tal-prodotti tal-laħam minn Stat Membru ieħor li ma jistax jittiekel mill-bnedmin jew li ma jkunx konformi mad-dispożizzjonijiet tas-saħħa tal-Komunità;Billi, f'dawn il-każijiet, il-kunsinnatarju għandu, fuq talba tiegħu stess jew inkella fuq talba tar-rappreżentant tiegħu, ikun jista' jieħu lura l-laħam sakemm ma jkunx hemm raġunijiet ta' saħħa kontra dan;Billi, fil-każ ta' projbizzjoni jew restrizzjoni, ir-raġunijiet għal dan għandhom isiru magħrufa lill-konsenjatur jew lir-rappreżentant tiegħu u wkoll, f'ċerti każi, lill-awtortitajiet kompetenti tal-pajjiż li jesporta;Billi, fil-każ ta' tilwima bejnu u l-awtoritajiet ta' l-Istat Membru tad-destinazzjoni dwar il-ġustifikazzjoni għall-projbizzjoni jew għar-restrizzjoni, il-kunsinnatarju għandu jkun jista' jakkwista l-opinjoni ta' espert;Billi, sabiex tkun iffaċilitata l-implimentazzjoni tal-miżuri proposti, proċedura għandha tkun ipprovduta għal kooperazzjoni mill-qrib bejn l-Istati Membri u l-Kummissjoni fil-Kumitat Veterinarju Permanenti.ADDOTTA DIN ID-DIRETTIVA:Artikolu 1Din id-Direttiva tistabbilixxi l-ħtiġiet tas-saħħa għal prodotti tal-laħam maħsuba għal kummerċ intra-Komunitarju.Artikolu 21. Għall-iskopijiet ta' din id-Direttiva id-definizzjonijiet segwenti għandhom japplikaw:(a) Prodotti tal-laħam: prodotti ppreparati kollha kemm huma jew parzjalment mil-laħam li kellu trattament sabiex jassiguraw ċertu grad ta' preservazzjoni.B'danakollu, laħam li jkun biss ġie mkessaħ jew iffriżat m'għandux jitqies bħala prodott tal-laħam.Dawn li ġejjin mhumiex koperti b'din id-Direttiva:(i) (i)estratti tal-laħam, brodu tal-laħam u estratt tal-brodu, slazi tal-laħam u prodotti simili li ma jkunx fihom frak tal-laħam;(ii) Għadam sħiħ, mksur jew imfarrak, peptonital-laħam, ġelatina ta' l-annimali, trab tal-laħam, trab tal-ġilda tal-majjal, plażma tad-demm, demm niexef, plażma tad-demm niexef, proteini ċellulari, estratti ta' l-għadam u prodotti simili;(iii) xaħmijiet mdewba miċ-ċelloli ta' l-annimali;(iv) stonkijiet, bżieżaq ta' l-awrina u l-intestini, mnaddfa u bbliċjati, immelħa jew imnixxfa;(b) laħam: laħam, kif definit f':- L-Artikolu 1 tad-Direttiva 64/433/KEE,- L-Artikolu 1 tad-Direttiva 71/118/KEE,- L-Artikolu 2 tad-Direttiva 72/462/KEE,(ċ) laħam frisk: laħam frisk kif definit fl-Artikolu 1 tad-Direttivi 64/433/KEE u 71/118/KEE u l-Artikolu 2 tad-Direttiva 72/462/KEE;(d) trattament: it-trattament tal-laħam frisk, sew jekk, u anki jekk le, ikun mgħaqqad ma' affarijiet oħra ta' l-ikel, permezz tas-sħana, bil-melħ jew imnixxef, jew ġemgħa ta' dawn il-proċessi;(e) trattament komplet: it-trattament li l-effetti tiegħu huma biżżejjed biex jiggarantixxu sussegwentement il-bontà tal-prodott f'temperatura ta' ambjent normali;(f) trattament mhux komplet: it-trattament li ma jkunx konformi mal-ħtiġiet stabbiliti għal trattament komplet fl-Anness A; tal-Kapitolu V (27);(g) bis-sħana: bl-użu ta' sħana niexfa jew ta' sħana umda;(h) tmellieħ: l-użu ta' melħ (NaCl);(i) bit-tnixxif: tnaqqis naturali jew artifiċjali tal-kontenut ta' l-ilma;(j) Pajjiż ta' l-esportazzjoni: l-Istat Membru li minnu l-prodotti tal-laħam jintbagħtu lejn Stat Membru ieħor;(k) pajjiż tad-destinazzjoni: l-Istat Membru li minnu l-prodotti tal-laħam jintbagħtu minn Stat Membru ieħor;(l) kunsinna: il-kwantità ta' prodotti tal-laħam li hija koperta mill-istess ċertifikat tas-saħħa;(m) l-ippakkjar: il-protezzjoni tal-prodotti tal-laħam permezz ta' l-użu tat-tgeżwir inizjali jew il-kontenitur inizjali f'kuntatt dirett mal-prodott ikkonċernat kif ukoll l-ippakkjar inizjali jew il-kontenitur inizjali nnifsu;(n) ippakkjar: it-tqegħid ta' prodott jew prodotti tal-laħam imgeżwer jew mhux imgeżwer f'kontenitur ieħor, kif ukoll il-kontenitur innifsu.2. Sakemm isseħħ l-adozzjoni, is-sottomissjoni segwenti ta' proposta konformi ma' l-Artikolu 9 (2), tad-dispożizzjonijiet dwar il-laħam li huwa ttrattat permezz ta' proċess għajr ta' sħana, bil-melħ jew bit-tqaddid jew li jkun għadda minn trattament li ma jilħaqx il-ħtiġiet ta' l-Anness A, il-Kapitolu V (26), laħam bħal dan għandu jkun soġġett għad-Direttivi msemmija fil-paragrafu 1 (b).Artikolu 31. Kull Stat Membru għandu jassigura li l-prodotti tal-laħam biss li huma konformi mal-kondizzjonijiet ġenerali li ġejjin ikunu mibgħuta mit-territorju tiegħu lejn it-territorju ta' Stat Membru ieħor:(1) Għandhom ikunu ppreparati fi stabbiliment approvat u kkonrollat b'mod konformi ma' l-Artikolu 6;(2) Għandhom ikunu ppreparati, maħżuna u ttrasportati b'mod konformi ma' l-Anness A;(3) Għandhom ikunu ppreparati mil-:(a) laħam frisk kif definit fl-Artikolu 2 (1) (ċ). Dan il-laħam frisk jista' joriġina:(i) b'mod konformi mad-Direttiva 64/433/KEE, fl-Istat Membru ta' fejn tkun saret il-preparazzjoni jew f'xi Stat Membru ieħor,(ii) b'mod konformi mad-Direttiva 72/462/KEE, f'pajjiż terz, li jkun ġie importat jew direttament jew minn Stat Membru ieħor,(iii) b'mod konformi ma' l-Artikolu 15 tad-Direttiva 71/118/KEE, f'pajjiż terz, sakemm:- il-prodotti miksubin minn dan il-laħam iwettqu l-ħtiġiet ta' din id-Direttiva.- l-immarkar ta' saħħa stabbilit fl-Anness A, il-Kapitolu VII, ma jkunx imwettaq fuq dawn il-prodotti.- il-kummerċ intra-Komunitarju f'dawn il-prodotti jibqa' suġġett għad-dispożizzjonijiet nazzjonali ta' kull Stat Membru;(b) prodott tal-laħam, basta li jilħaq il-ħtiġiet ta' din id-Direttiva;(4) kellhom ikunu ppreparati permezz ta' sħana, bil-melħ jew bit-tqaddid, liema proċessi jistgħu jkunu magħquda ma trattament bid-duħħan jew maturità, possibbilment taħt kondizzjonijiet mikro klimatiċi speċifiċi, u assoċjati, partikolarment, ma' ċerti aġenti ta' l-ippriservar fil-qofol tat-tifsira ta' l-Artikolu 12. Għandhom ukoll ikunu assoċjati ma' oġġetti oħra ta' l-ikel u kondimenti;(5) riedu li jkunu ppreparati minn laħam frisk ittrattat b'mod konformi ma' l-Anness A, il-Kapitolu III;(6) kellhom jgħaddu minn spezzjoni mwettqa mill-awtorità kompetenti skond ma' l-Anness A, il-Kapitolu IV; dawn il-kontrolli jistgħu jsiru, permezz ta' doveri ta' rutina u b'mod konformi mar-regoli li għandhom ikunu definiti meta jkun meħtieġ permezz tal-proċeduri li hemm provvediment dwarhom fl-Artikolu 18, bl-għajnuna t'assistenti li kellhom tħarriġ speċjali għal dan l-iskop;(7) għandhom jilħqu l-istandards stabbiliti fl-Anness A, il-Kapitolu V;(8) kellhom ikunu mqartsa u ppakkjati b'mod konformi ma' l-Anness A, il-Kapitolu VI, meta t-tqartis u l-ippakjar huma meħtieġa;(9) għandhom ikollhom fuqhom marka tas-saħħa skond l-Anness A, il-Kapitolu VII;(10) għandhom, b'mod konformi ma' l-Anness A, il-Kapitolu VIII, ikunu akkumpanjati minn ċertifikat tas-saħħa waqt it-trasport sal-pajjiz tad-destinazzjoni;(11) għandhom ikunu maħżuna u ttrasportati lejn il-pajjiz tad-destinazzjoni permezz ta' kondizzjonijiet tas-saħħa sodisfaċenti b'mod konformi ma' l-Anness A, il-Kapitolu IX.2. Prodotti tal-laħam ma setgħux ikunu ġew suġġetti għal radjazzjoni ijonizzanti, sakemm dan ikun iġġustifikat fuq il-bazi medika u sakemm din il-proċedura tkun indikata b'mod ċar fuq il-prodott u fuq iċ-ċertifikat tas-saħħa,Artikolu 41. Il-prodotti tal-laħam li għaddew minn trattament komplet b'mod konformi ma' l-Anness A, il-Kapitolu V (27), jistgħu jkunu maħżuna u ttrasportati f'temperaturi ambjentali normali.Prodotti li kienu ġew suġġetti għal fermentazzjoni naturali u maturazzjoni għal perjodu twil għandhom ikunu meqjusa bħal li kienu għaddew minn trattament komplet sakemm il-Kunsill, li jaġixxi b'mod unanimu fuq proposta mill-Kummissjoni, ikun emenda l-limiti stabbiliti fl-Anness A, il-Kapitolu V (27) (b).2. Għal skopijiet ta' spezzjoni, il-produttur għandu jassigura li l-ippakkjar tal-prodotti tal-laħam li jkunu għaddew minn trattament mhux komplet ikollhom indikazzjoni ċara u leġibbli tat-temperatura li fiha l-prodotti għandhom ikunu maħżuna u l-perjodu li matulu l-preservazzjoni tista' tkun assigurata.3. Jekk meħtieġ, skond il-proċedura stabbilita fl-Artikolu 18, tista' ssir deroga mill-paragrafu 2, fir-rigward ta' ċerti prodotti tal-laħam li mhumiex konformi ma' l-istandards stabbiliti fl-Anness A, il-Kapitolu V (27), suġġetti għal ċerti kondizzjonijiet li għandhom ikunu vverifikati mill-awtorità kompetenti.Artikolu 5L-Artikoli 3 u 4 ma għandhomx japplikaw għal prodotti tal-laħam li jkunu impurtati bl-awtorizzazzjoni tal-pajjiż tad-destinazzjoni għal użu apparti milli għal konsum mill-bnedmin; f'dan il-każ, il-pajjiż tad-destinazzjoni għandu jassigura li dawn il-prodotti jkunu wżati biss għar-raġunijiet li għalihom ikunu ġew impurtati f'dak il-pajjiż.Artikolu 61. Kull Stat Membru għandu jħejji lista ta' dawk l-istabbilimenti approvati minnu u li għandhom numru ta' l-approvazzjoni veterinarja. Għandu jibgħat din il-lista lill-Istati Membri l-oħrajn u lill-Kummissjoni.Il-Kummissjoni għandha tħejji lista ta' dawn l-istabbilimenti approvati u għandha tippubblikaha fil-Ġurnal Uffiċjali tal-Komunitajiet Ewropej.Mingħajr preġudizzju għall-Artikolu 8, Stat Membru ma għandux japprova stabbiliment sakemm il-konformità ma' din id-Direttiva tkun assigurata.L-Istat Membru għandu jirtira l-approvazzjoni jekk il-kondizzjonijiet għall-approvazzjoni ma jkunux aktar imwettqa.Jekk verifika tkun saret b'mod konformi ma' l-Artikolu 7, l-Istat Membru kkonċernat għandu jieħu akkont tal-konklużjonijiet li jirriżultaw minnha.L-Istati Membri l-oħrajn u l-Kummissjoni għandhom ikunu infurmati bl-irtirar ta' l-approvazzjoni.2. L-ispezzjonijiet u s-superviżjoni ta' l-istabbilmenti approvati għandhom jitwettqu taħt ir-responsabbiltà ta' l-awtortità kompetenti li tista' tkun megħjuna għal doveri purament tekniċi minn persunal li jkun imħarreġ speċjalment għal dak l-iskop.Ir-regoli dettaljati li jirregolaw din l-assistenza għandhom ikunu determinati skond il-proċedura prevista fl-Artikolu 18.3. Jekk Stat Membru jikkunsidra li l-kondizzjonijiet għall-approvazzjoni ma jkunux aktar segwiti mill-istabbiliment ta' Stat Membru ieħor, dan għandu hekk jinforma lill-Kummissjoni u lill-Awtorità kompetenti Ċentrali ta' dan l-Istat Membru ta' l-aħħar.4. Fil-każ li hemm referenza dwaru fil-paragrafu 3, il-Kummissjoni għandha minnufih tibda l-proċedura stabbilita fl-Artikolu 7.Jekk ikunu ġustifikati bil-konklużjonijiet tar-rapport ta' l-ispezzjoni, l-Istati Membri jistgħu jkunu awtorizzati, bi qbil mal-proċedura stabbilita fl-Artikolu 19, li jiċħdu d-dħul fit-territorju tagħhom ta' prodotti tal-laħam mill-istabbiliment f'dak il-każ.Din l-awtorizzazzjoni tista' titneħħa bi qbil ma' l-istess proċedura stabbilita fl-Artikolu 19, jekk l-azzjoni bħal din tkun iġġustifikata mis-sejbiet ta' spezzjonijiet minn esperti skond l-Artikolu 7.Artikolu 7L-esperti ta' l-Istati Membri u tal-Kummissjoni għandhom iwettqu spezzjonijiet regolari ta' l-istabbilimenti approvati sabiex jassiguraw li dawn ta' l-aħħar fil-fatt japplikaw din id-Direttiva, u partikolarment l-Anness A, il-Kaptiolu I u II.Għandhom jipprovdu lill-Kummissjoni rapport fuq ir-riżultati ta' l-ispezzjonijiet imwettqa.L-Istat Membru li fit-territorju tiegħu tkun twettqet ispezzjoni għandu jagħti lill-esperti l-għajnuna kollha meħtieġa sabiex iwettqu d-doveri tagħhom.L-esperti ta' l-Istati Membri li jwettqu l-ispezzjonijiet għandhom ikunu nnominati mill-Kummissjoni fuq proposta mill-Istati Membri. Għandhom ikunu persuni ta' nazzjonalità ta' Stat Membru għajr dak ta' fejn għandha titwettaq l-ispezzjoni u, fil-każ previst fl-Artikolu 6 (3) u (4), barra minn dak l-Istat Membru li jkun involut fit-tilwima.L-ispezzjonijiet għandhom jitwettqu f'isem il-Komunità, li għandha terfa' l-ispejjeż involuti.Il-frekwenza u r-regoli dettaljati għal dawn l-ispezzjonijiet għandhom ikunu ddeterminati skond il-proċedura stabbilita fl-Artikolu 18.Artikolu 81. Permezz ta' deroga mill-kondizzjonijiet stipulati fl-Artikolu 3, jista' jkun deċiż, bi qbil mal-proċedura stabbilita fl-Artikolu 18, li wħud mid-dispożizzjonijiet ta' din id-Direttiva ma għandhomx japplikaw għal ċerti prodotti li jkollhom fihom oġġetti ta' l-ikel u persentaġġ żgħir ta' laħam jew prodotti tal-laħam.Dawn l-eċċezzjonijiet għandhom jirrigwardaw biss għal:(a) kondizzjonijiet għal approvazzjoni ta' l-istabbiliment elenkati fl-Anness A, il-Kapitolu I:(b) ħtiġiet ta' spezzjoni kif deskritti fl-Anness A, il-Kapitoli IV u V;(ċ) ħtiġiet għall-marka ta' saħħa u ċ-ċertifikat ta' saħħa kif stabbiliti fil-paragrafi 9 u 10 ta' l-Artikolu 3 (1).Meta tittieħed konsiderazzjoni ta' jekk titħalliex l-eċċezzjoni bħal dawk li hemm provvediment dwarhom f'dan l-Artikolu, in-natura u l-kompożizzjoni tal-prodott għandhom ikunu meqjusa.Minkejja d-dispożizzjonijiet ta' dan l-Artikolu, l-Istati Membri għandhom jassiguraw li l-prodotti tal-laħam intiżi għal kummerċ intra-Komunitarju, ikunu prodotti bnini ppreparati mil-laħam frisk jew prodotti tal-laħam fis-sens ta' din id-Direttiva.2. L-ewwel subparagrafu tal-paragrafu 1 għandu jkun implimentat għall-ewwel darba qabel id-data ta' l-implimentazzjoni ta' din id-Direttiva.Artikolu 91. Il-Kunsill, li jaġixxi fuq proposta mill-Kummissjoni, għandu jiddetermina għall-ewwel darba, qabel l-implimentazzjoni ta' din id-Direttiva, id-dispożizzjonijiet li japplikaw għal-laħam frisk ikkapuljat, misħuq jew bl-istess mod imqatta' f'biċċiet żgħar, biż-żieda ta' oġġetti oħra ta' l-ikel u kondimenti.Sakemm jidħlu fis-seħħ id-dispożizzjonijiet hekk adottati, dan il-laħam għandu jibqa' suġġett għal liġijiet nazzjonali.2. Il-Kummissjoni għandha tippreżenta lejn il-Kunsill, qabel id-data ta' l-implimentazzjoni ta' din id-Direttiva, proposta li tittratta l-każ tal-prodotti li ma jkunux għaddew minn trattament u b'hekk ma jkunux iwettqu l-ħtiġiet stabbiliti fl-Anness A, il-Kaptiolu V (26).Artikolu 10Il-metodi meħtieġa sabiex tkun ivverifikata l-konformità ma' l-istandards elenkati fl-Anness A, il-Kapitolu V (26) u (27) u t-tolleranzi li jistgħu jingħataw għal dawn l-istandards, għandhom ikunu stabbiliti sitt xhur qabel id-data ta' l-implimentazzjoni ta' din id-Direttiva skond il-proċedura stabbilita fl-Artikolu 18.Dawn il-metodi, standards u tolleranzi jistgħu, jekk meħtieġ, jiġu sostitwiti jew aġġornati billi tintuża l-istess proċedura.Artikolu 111. Mingħajr preġudizzju għal poteri li jirriżultaw mill-Artikoli 6 u 7, Stat Membru li fuq territorju tiegħu jkun ġie stabbilit fil-korsa ta' spezzjoni dwar is-saħħa li:(a) l-prodotti tal-laħam importati min Stat Membru ieħor ma jkunux tajbin għal konsum uman, għandu jipprojbixxi l-kummerċ ta' prodotti bħal dawk fit-territorju tiegħu;(b) ma jkunx hemm konformità ma' l-Artikolu 3, jista' jimponi projbizzjoni bħal din.2. Deċiżjonijiet meħuda bis-saħħa tal-paragrafu 1 għandhom, fuq talba tal-kunsinnatur jew tar-rappreżentanti tiegħu, jawtorizzaw il-kunsinna mill-ġdid tal-prodotti tal-laħam, sakemm ma jkunx hemm oġġezzjonijiet fuq il-bażi ta' saħħa. F'kull każ, prekawzjonijiet għandhom jittieħdu sabiex ma jħallux l-użu mhux approprjat ta' dawn il-prodotti.Jekk il-kunsinna mill-ġdid ma tkunx possibbli, il-prodotti għandhom ikunu meqruda fit-territorju ta' l-Istat Membru ta' fejn tkun twettqet l-ispezzjoni.B'deroga minn din id-dispożizzjoni u fuq talba ta' min jirċievi l-kunsinna jew tar-rappreżentant tiegħu, l-Istat Membru li jwettaq l-ispezzjonijiet fuq is-saħħa ta' l-annimali jew is-saħħa pubblika jista' jawtorizza d-dħul tagħhom għal użu għajr dak tal-konsum uman, sal-limitu li ma jkunx hemm periklu għall-bnedmin jew l-annimali. Dawn il-prodotti tal-laħam ma għandhomx iħallu t-territorju ta' dak l-Istat Membru, li għandu jivverifika d-destinazzjoni tagħhom.Dawn id-deċiżjonijiet għandhom ikunu kkomunikati lil min jagħmel il-kunsinna jew lir-rappreżentant tiegħu flimkien mar-raġunijiet għal dawk id-deċiżjonijiet. Dawn id-deċiżjonijiet irraġunati għandhom, fuq talba, ikunu kkomunikati minnufih bil-miktub, b'indikazzjoni tal-kanali ta' appell previsti permezz tal-leġislazzjoni kurrenti u tal-forma tagħhom u l-limiti taż-żmien li fihom għandhom jinbdew.3. Meta dawn id-deċiżjonijiet ikunu bbażati fuq l-istabbiliment tal-preżenza ta' marda kuntaġġuża, deterjorazzjoni perikoluża għas-saħħa umana jew ksur serju ta' din id-Direttiva, għandhom ikunu kkomunikati minnufih, flimkien mar-raġunijiet għal dawn id-deċiżjonijiet, lill-awtorità kompetenti ċentrali tal-pajjiż li jesporta u lill-Kummissjoni.Artikolu 12ingħajr preġudizzju għar-regoli kurrenti tal-Komunità dwar l-adittivi awtorizzati għal użu fl-oġġetti ta' l-ikel, l-użu ta' adittivi fil-prodotti tal-laħam u r-regoli dettaljati li jirregolaw użu bħal dan għandhom jibqgħu jkunu suġġetti għal-liġijiet nazzjonali sad-dħul fis-seħħ tad-dispożizzjonijiet tal-Komunità dwar din il-materja.Artikolu 13Il-Kunsill, li jaġixxi unanimament fuq proposta mill-Kummissjoni, għandu, qabel il-31 ta' Diċembru 1978, jiddetermina t-temperaturi li għandhom ikunu osservati matul it-tqattigħ u l-ippakkjar inizjali kif previst fl-Anness A, il-Kapitolu II (9), u mingħajr preġudizzju għad-dispożizzjonijiet stabbiliti fl-Anness A, il-Kapitolu III (20).Artikolu 141. Il-Kunsill, li jaġixxi fuq proposta mill-Kummissjoni, għandu jieħu deċiżjoni unanima dwar ir-regoli tal-Komunità li jirrrigwardaw il-metodi tas-sejba tat-tidwid tat-trikina u kif ukoll dawk il-każi meta sejba bħal din ma tkunx meħtieġa.2. Sakemm jidħlu fis-seħħ regoli bħal dawn, il-leġislazzjoni ta' l-Istati Membri dwar is-sejbien tat-trikina fil-prodotti tal-laħam li għandhom fihom laħam tal-majjal għandhom jibqgħu fis-seħħ.3. Il-laħam tal-majjal rikonoxxut bħala li huwa trikinus ma għandux jintuża fil-fabbrikazzjoni tal-prodotti tal-laħam intiżi għal kummerċ intra-Komunitarju.Artikolu 151. Din id-Diretttiva m'għandhiex taffettwa l-kanali ta' l-appelli miftuħa permezz tal-leġislazzjoni kurrenti fl-Istati Membri kontra d-deċiżjonijiet ta' l-awtoritajiet kompetenti previsti f'din id-Direttiva.2. Kull Stat Membru għandu jagħti lil dawk li jikkunsinnaw il-prodotti tal-laħam, li ċ-ċaqliq tiegħu huwa pprojbit permezz ta' l-Artikolu 11 (1), id-dritt li jakkwistaw l-opinjoni ta' espert. Kull Stat Membru għandu jassigura li, qabel ma' l-awtoritajiet kompetenti jieħdu miżuri oħra bħal ma hi l-qerda tal-laħam, l-esperti jkollhom l-opportunità li jiddeterminaw jekk il-kondizzjonijiet ta' l-Artikolu 11 (1) ikunux ġew imwettqa.L-espert għandu jkun ċittadin ta' Stat Membru apparti minn tal-pajjiż li jesporta jew tal-pajjiz tad-destinazzjoni.Billi taġixxi fuq proposta minn għand l-Istati Membri, il-Kummissjoni għandha tħejji lista ta' panel ta' esperti li jistgħu jkollhom l-istruzzjoni biex jifformulaw opinjonijiet bħal dawn, wara konsultazzjoni ma' l-Istati Membri, din għandha tistabbilixxi r-regoli ġenerali li għandhom ikunu applikati, partikolarment fir-rigward tal-proċedura għal formulazzjoni ta' dawn l-opinjonijiet.Artikolu 16Sakemm jidħlu fis-seħħ id-dispożizzjonijiet tal-Komunità dwar il-problemi tas-saħħa ta' l-annimali li jaffetwaw il-kummerċ intra-Komunitarju fil-prodotti tal-laħam, ir-regoli nazzjonali għandhom jibqgħu japplikaw għal dan il-qasam.Artikolu 17Sakemm isseħħ l-implimentazzjoni tad-dispożizzjonijiet tal-Komunità li jikkonċernaw l-importazzjoni ta' prodotti tal-laħam minn pajjiżi terzi, l-Istati Membri għandhom japplikaw fuq din l-importazzjoni id-dispożizzjonijiet li huma mill-anqas ekwivalenti għal dawk li jirriżultaw minn din id-Direttiva.Artikolu 181. Meta l-proċedura stabbilita f'dan l-Artikolu għandha tkun użata, il-materja għandha tkun riferita mingħajr dewmien lejn il-Kumitat Veterinarju Permanenti (minn hawn 'il quddiem riferut bħala "Il-Kumitat"), stabbilit bid-Deċiżjoni tal-Kunsill tal-15 ta' Ottubru 1968, mill-President, jew fuq l-inizjattiva tiegħu nnifsu jew fuq it-talba ta' Stat Membru.2. Fil-Kumitat, il-voti ta' l-Istati Membri għandhom jiġu peżati skond kif previst fl-Artikolu 148 (2) tat-Trattat. Il-President m'għandux jivvota.3. Ir-rappreżentant tal-Kummissjoni għandu jissottometti abbozz tal-miżuri li jridu jkunu adottati. Il-Kumitat għandu jwassal l-opinijonijiet tiegħu dwar dawn il-miżuri f'perjodu li għandu jkun determinat mill-President skond l-urġenża tal-kwistjoni li tkun ġiet ippreżentata għall-eżami. L-opinjonijiet għandhom jingħataw b'maġġoranza ta' 41 vot.4. Il-Kummissjoni għandha tadotta l-miżuri u għandha timplimentahom immedjatament, meta jkunu bi qbil ma' l-opinjoni tal-Kumitat. Meta ma jkunux bi qbil ma' l-opinjoni tal-Kumitat jew jekk l-ebda opinjoni ma tingħata, il-Kummissjoni għandha mingħajr dewmien tippreżenta proposta lill-Kunsill dwar il-miżuri li għandhom ikunu adottati. Il-Kunsill għandu jadotta l-miżuri b'maġġoranza kkwalifikata.Jekk il-Kunsill ma jkunx adotta xi miżuri fi żmien tliet xhur mid-data minn meta l-proposta kienet ġiet ippreżentata lilu, il-Kummissjoni għandha tadotta l-miżuri proposti u tapplikahom immedjatament ħlief meta l-Kunsill ikun iddeċieda kontra tagħhom b'maġġoranza sempliċi.Artikolu 191. Meta l-proċedura stabbilita f'dan l-Artikolu għandha tkun użata, il-materja għandha tkun riferuta mingħajr dewmien lejn il-Kumitat mill-President, jew fuq l-inizjattiva tiegħu nnifsu jew fuq it-talba ta' Stat Membru.2. Fil-Kumitat il-voti ta' l-Istati Membri għandhom jiġu peżati kif previst dwar dan fl-Artikolu 148 (2) tat-Trattat. Il-President ma għandux jivvota.3. Ir-rappreżentant tal-Kummissjoni għandu jissottometti abbozz tal-miżuri li jridu jkunu adottati. Il-Kumitat għandu jagħti l-opinjoni tiegħu dwar dawn il-miżuri fi żmien jumejn. L-opinjonijiet għandhom jingħataw b'maġġoranza ta' 41 vot.4. Il-Kummissjoni għandha tadotta l-miżuri u għandha tapplikahom immedjatament meta dawn ikunu bi qbil ma' l-opinjoni tal-Kumitat. Meta ma jkunux skond l-opinjoni tal-Kumitat jew jekk ma tingħata l-ebda opinjoni, il-Kummissjoni għandha tippreżenta mingħajr dewmien proposta lejn il-Kunsill dwar il-miżuri li jridu jkunu adottati. Il-Kunsill għandu jadotta l-miżuri b'maġġoranza kwalifikata.Jekk il-Kunsill ma jkunx adotta xi miżura fi żmien 15-il ġurnata mid-data minn meta l-proposta tkun ġiet ippreżentata lilu, il-Kummissjoni għandha tadotta l-miżuri proposti u tapplikahom immedjatament ħlief meta l-Kunsill ikun iddeċieda kontra tagħhom b'maġġoranza sempliċi.Artikolu 20Billi jaġixxi fuq proposta mill-Kummissjoni li tkun ġiet ippreżentata qabel l-1 ta' Lulju 1977, il-Kunsill għandu jadotta, qabel il-31 ta' Diċembru 1977, dispożizzjonijiet li jiddeterminaw minn għandu jkollu l-poteri li jwettaq is-superviżjoni u l-ispezzjonijiet li hemm provvediment dwarhom fil-paragrafu 6 ta' l-Artikolu 3(1) u ta' l-Artikolu 4 (3) u 6 (2) u fl-Anness A, il-Kapitoli II, IV, V, VII u VIII.Artikolu 21L-Artikoli 18 u 19 għandhom japplikaw sal-21 ta' Ġunju 1981.Artikolu 22L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrativi meħtieġa sabiex ikunu konformi ma' din id-Direttiva qabel l-1 ta' Lulju 1979.Madanakollu, fil-każ ta' dawk l-Istati Membri li m'għandhomx bżonn ta' kontrolli mediċi annwali fid-data ta' l-adozzjoni ta' din id-Direttiva, bis-saħħa tal-liġijiet veterinarji eżistenti, il-kontrolli mediċi li hemm provvediment dwarhom fl-Anness A, il-Kaptiolu II (17), għandhom ikunu obbligatorji biss mill-15 ta' Frar 1980, sakemm il-Kunsill, li jaġixxi fuq proposta mill-Kummissjoni, jiddeċiedi qabel il-31 ta' Diċembru 1979 li jipposponi dik id-data fid-dawl tar-rapport li l-Kummissjoni tkun ippreżentat lilu.Artikolu 23Din id-Direttiva hija indirizzata lill-Istati Membri.Magħmula fi Brussel, fil-21 ta' Diċembru 1976.Għall-KunsillIl-PresidentA.P.L.M.M. van Der Stee[1] ĠU C 114, tal-11.11.1971, p. 40.[2] ĠU 121, tad- 29.7.1964, p. 2012/64.[3] ĠU L 172, tat-3.7.1975, p. 17.[4] ĠU L 55, tat-8.3.1971, p. 23.[5] ĠU L 302, tal-31.12.1972, p. 28.[6] ĠU L 255, tat-18.10.1968, p. 23.--------------------------------------------------ANNESS AIL-KAPITOLU 1 KONDIZZJONIJIET GĦALL- APPROVAZZJONI TA' L-ISTABBILIMENTI LI JIMMANIFATTURAW PRODOTTI TAL-LAĦAM1. L-istabbilimenti għandu jkollhom, matul il-perjodu li dwaru l-approvazzjoni tkun valida, mill-anqas:(a) kmamar addattati kbar biżżejjed għal ħażna separata:(i) b'refriġerazzjoni:- ta' laħam frisk fil-qofol ta' dak li jfisser l-Artikolu 2 (1) (ċ),- ta' laħam ieħor apparti minn dak imsemmi fl-Artikolu 2 (1) (ċ);(ii) f'temperatura ambjentali jew, fejn xieraq, taħt refriġerazzjoni:- ta' prodotti tal-laħam li jwettqu l-ħtiġiet tad-Direttiva,- ta' prodotti oħra ppreparati kollha jew parti minnhom mil-laħam;(b) faċilitajiet li jippermettu l-ispezzjoni veterinarja u s-superviżjoni ta' l-operazzjonijiet preskritti bid-Direttiva li għandhom isiru b'mod effiċjenti fi kwalunkwe ħin;(ċ) fil-viċinanza tal-kmamar tax-xogħol, kamra li tista' tissakkar li tkun mgħammra adegwatament għall-użu esklussiv ta' l-awtorità kompetenti;(d) kmamar addattati kbar biżżejjed għal preparazzjoni ta' prodotti tal-laħam;(e) kamra li tista' tissakkar għal ħażna ta' ċerti ingredjenti bħal ma huma kondimenti;(f) installazzjoni li tippermetti l-fornitura adegwata, bi pressa, ta' ilma biss li jkun tajjeb għax-xorb; b'danakollu, installazzjoni li tforni ilma li mhux tajjeb għax-xorb tista' tkun awtorizzata f'każijiet eċċezzjonali għal produzzjoni tal-fwar, għall-ġlieda kontra n-nar u tat-tkesssiħ ta' l-apparat ta' refriġerazzjoni, sakemm il-pajpijiet installati għal dan l-iskop ma jħallux li jsir użu minn dan l-ilma għal skopijiet oħra.Kanen ta' l-ilma li mhux tajjeb għax-xorb għandhom ikunu jintgħarfu faċilment minn dawk li jintużaw għall-ilma tajjeb għax-xorb u ma jistgħux jgħaddu minn kmamar fejn il-laħam frisk jew il-prodotti tal-laħam jinħadmu jew ikunu maħżuna.Madanakollu, għal ħames snin mid-data ta' l-implimentazzjoni tad-Direttiva, awtorizzazzjoni eċċezzjonali tista' tingħata għal kanen ta' l-ilma li mhux tajjeb għax-xorb li jgħaddu minn kmamar li jkun fihom il-laħam jew il-prodotti tal-laħam fi stabbilimenti li jwettqu l-attivitajiet tagħhom qabel l-adozzjoni tad-Direttiva, basta li ma jkunx hemm ħruġ fis-sezzjonijiet tal-kanen li jgħaddu minn dawk il-kmamar imsemmija hawn fuq;(g) installazzjoni li tipprovdi forniment adegwat ta' ilma sħun bi pressa li jkun tajjeb għax-xorb;(h) sistema ta' rimi ta' l-iskart ta' l-ilma li jilħaq il-ħtiġiet ta' l-iġjene;(i) numru adegwat ta' kmamar għat-tibdil ta' l-ibies, sinkijiet, doċċi u lokijiet bi flushing. Dawn ta' l-aħħar m'għandhomx jiftħu direttament fuq il-kmamar tax-xogħol. Is-sinkijiet għandhom ikollhom ilma ġieri kiesaħ u sħun jew ilma mħallat minn qabel ta' temperatura addattata (permezz ta' vit li jħallat minn qabel), materjali għat-tindif u d-diżinfettazzjoni ta' l-idejn u xugamani ta' l-idejn li jintremew; is-sinkijiet għandhom ikunu qrib il-lokijiet u m'għandhomx ikollom vitien li jaħdmu bl-idejn;(j) faċilitajiet li jilħqu l-ħtiġiet iġeniċi għal:- l-immaniġġjar tal-laħam frisk u l-prodotti tal-laħam,- il-ħażniet tal-kontenituri wżati għal dawn il-prodotti b'tali mod li la l-laħam frisk la l-prodotti tal-laħam u l-anqas il-kontenituri ma jiġu f'kuntatt dirett ma' l-art;(k) tagħmir approprjat għall-protezzjoni kontra l-insetti u l-annimali gerriema;(l) kamra għall-ippakkjar finali u għall-kunsinna;(m) kontenituri speċjali li ma jippermettux li tgħaddi l-arja jew ta' l-ilma u li ma jsaddux, b'għotjien u lukketti li ma jippermettux aċċess minn persuni mhux awtorizzati, għal laħam frisk, prodotti tal-laħam jew tirqim li mhumiex għal konsum uman, jew kmamar li jissakkru għal dan il-laħam, prodotti tal-laħam jew tirqim jekk hemm kwantitajiet suffiċjenti li għandhom bżonn ta' dan jew jekk jitneħħew jew ikunu distrutti fit-tmiem ta' kull ġurnata xogħol;(n) kamra għall-ħażna għat-tindif u l-manutenzjoni ta' l-għodda u prodotti;(o) kamra għat-tindif ta' l-apparat kemm tal-manutenzjoni u wkoll tat-tindif.2. Jiddependi mit-tip ta' prodott involut l-istabbiliment għandu jkollu:(a) kamra għat-tqattigħ;(b) kamra:- għat-tisjir; tagħmir għat-trattament tas-sħana għandu jkun mgħammar b'termometru li jirreġistra jew teletermometru,- għall-istortjar mill-ġdid; l-istorti għandhom ikunu mgħammrin b'termometru li jirreġistra jew teletermometru, u termometru b'kontroll dirett tal-qari;(ċ) kamra għat-tidwib tax-xaħmijiet;(d) kamra għat-trattament bid-duħħan;(e) kamra għat-tqaddid u l-maturazzjoni;(f) kamra għat-tnaqqis tal-melħ, għat-tixrib jew trattament ieħor għat-trattament ta' msaren naturali;(g) kamra għas-sajran naturali, jekk meħtieġ b'faċilitajiet ta' arja kondizzjonata li jippermettu li t-temperatura li ma teċċedix + 10 °C tkun mantenuta;(h) kamra, jekk meħtieġ b'faċilitajiet ta' arja kondizzjonata, għat-tiflil jew tqattigħ u għall-ippakkjar ta' prodotti tal-laħam intiżi għall-bejgħ fl-għamla ta' l-ippakkjati bil-quddiem;(i) kamra tal-ħażna għal-laned vojta u magna għat-trasport iġjeniku ta' dawn il-laned lejn il-kamra tax-xogħol;(j) apparat li jippermetti li l-laned ikunu mnaddfa kompletament immedjatament qabel ma jimtlew;(k) apparat għall-ħasil ta' laned b'ilma tajjeb għax-xorb wara li jkunu ġew ermetikament issiġillati u qabel l-istortjar;(l) faċilitajiet għal inkubazzjoni ta' kampjuni ta' prodotti tal-laħam f'kontenituri ermetikament issiġillati.Madanakollu, sakemm dak it-tagħmir użat ma jkollux effett qerriedi fuq il-laħam frisk u l-prodotti tal-laħam, l-istess kamra tista' tintuża għall-operazzjonijiet li għandhom jitwettqu fil-kmamar separati li hemm referenza dwarhom fil-(b), (ċ), (d) u (e).3. Il-kmamar li hemm referenza dwarhom fil-1(a) u 2(b) sa (i) għandu jkollhom:- art li tiflaħ l-ilma li tkun faċli biex tiġi mnaddfa u ddisinfettata, li ma titmermix u mqiegħda b'tali mod li tiffaċilita l-iskular ta' l-ilma,- ħitan lixxi b'kisi b'kulur ċar li jista' jitnaddaf faċilment jew b'żebgħa sa għoli ta' mill-anqas 2 m u bl-angoli u l-kantunieri mdawrin.4. Il-kmamar imsemmija f'1(d) u 2(a) għandu jkollhom:- art li tiflaħ għall-ilma li tkun faċli biex titnaddaf u li tkun iddisinfettata, li ma titmermix u mqiegħda b'tali mod li tiffaċilita l-iskular ta' l-ilma; l-ilma għandu jgħaddi minn kanali mgħottija lejn id-drenaġġ li għandu jkun mgħammar b'nases u gradilji.- ħitan lixxi b'kisi b'kulur ċar li jistgħu jitnaddfu faċilment jew b'żebgħa sa għoli ta' ħażna ta' mill-anqas 2 m u bl-angoli u l-kantunieri mdawrin.5. Kmamar fejn isir ix-xogħol fuq il-laħam frisk u prodotti tal-laħam għandu jkollhom mill-anqas:- ventilazzjoni adegwata u meta meħtieġ, estrazzjoni tajba tal-fwar,- dawl artifiċjali jew naturali li ma jbiddilx il-kuluri;- tagħmir li għandu jkun viċin kemm jista' jkun tal-positjiet tax-xogħol, għat-tindif u d-diżinfettazzjoni ta' l-idejn u l-materjali tax-xogħol. Il-vitien m'għandhomx jitħaddmu bl-idejn. Għall-ħasil ta' l-idejn, dawn il-faċilitajiet għandu jkollhom ilma ġieri kiesaħ u sħun jew ilma mħallat minn qabel ta' temperatura xierqa (minn vit li jħallat l-ilma minn qabel), prodotti tat-tindif u diżinfettar u xugamani ta' l-idejn li jintremgħu. Għal għodda tat-tindif, it-temperatura ma tistax tkun anqas minn + 82 °C,- l-istrumenti u t-tagħmir tax-xogħol bħalma huma mwejjed tat-tqattigħ, imwejjed għat-taqtigħ bl-uċuħ li jinqalgħu, kontenituri, ċinturini tat-trasport u srieraq, ta' materjal li ma jsaddadx, u li ma jtebbax il-laħam u li jkun faċli biex jitnaddaf u li jkun iddiżinfettat. L-użu partikolarment ta' l-injam huwa pprojbit.IL-KAPITOLU II ĦTIĠIET TA' L-IĠJENE GĦALL-PERSUNAL, KMAMAR, TAGĦMIR U STRUMENTI FL-ISTABBILIMENTI6. L-għola standards tat-tindif huma meħtieġa għal kmamar tal-persunal, ta' l-għodda u ta' l-istrumenti.(a) Il-persuni kollha li jidħlu fil-kmamar fejn isir ix-xogħol fuq il-laħam u l-prodotti tal-laħam għandhom, partikolarment, jilbsu lbies tax-xogħol nodfa, b'kuluri ċari u li jitnaddfu faċilment u għatu tar-ras meta meħtieġ protezzjoni għall-għonq. Il-persunal involut fil-manifattura għandhom jaħslu u jiddisinfettaw idejhom ħafna drabi matul il-ġurnata tax-xogħol, kull darba li jerġgħu jibdew jaħdmu, u meta jdejhom jitħammġu. It-tipjip mhuwiex permess fil-kmamar tax-xogħol u fl-imħażen.(b) L-ebda annimali m'għandhom jitħallew ġewwa l-istabbiliment. Annimali li jgerrmu, insetti u dud oħra għandhom ikunu meqruda sistematikament.(ċ) Tagħmir u strumenti wżati fil-manifattura għandhom jitnaddfu u jkunu ddisinfettati ħafna drabi matul il-ġurnata tax-xogħol, fi tmien il-ġurnata tax-xogħol u qabel ma jerġgħu jintużaw darb'oħra, jekk ikunu ġew ikkontaminati.Madanakollu, magni ta' produzzjoni kontinwi għandhom jitnaddfu biss meta jispiċċa x-xogħol jew f'każijiet meta jkun hemm suspett ta' kontaminazzjoni.7. Kmamar, strumenti u għodda tax-xogħol għandhom jintużaw biss għal preparazzjoni tal-prodotti tal-laħam.B'danakollu, dawn jistgħu jintużaw għal preparazzjoni ta' oġġetti oħra ta' l-ikel jew simultanjament inkella f'ħinijiet differenti wara l-awtorizzazzjoni ta' l-awtorità kompetenti, basta li l-miżuri xierqa jittieħdu sabiex ma jħallux li jsiru kontaminazzjonijiet jew kambjamenti ħżiena fil-prodotti koperti b'din id-Direttiva.8. Laħam frisk u prodotti tal-laħam, l-ingredjenti tagħhom u l-kontenituri tagħhom m'għandhomx:- jiġu f'kuntatt dirett ma' l-art,- jiġu ddepositati jew imqandla permezz ta' kondizzjonijiet li jistgħu jikkontaminawhom.Għandha tittieħed kura biex tassigura li ma jkunx hemm kuntatt bejn il-materjali krudi u l-prodotti mlestija.9. Meta qegħdin jintużaw, il-kmamar li hemm referenza għalihom fil-2(g) u (h) għandhom jinżammu f'temperatura li ma taqbiżx + 10 °C.10. It-temperatura stabbilita f'9 tista' tkun imwarrba jekk l-awtorità kompetenti taqbel u jekk hi tikkunsidra li jkun permissibbli li jsir hekk sabiex jitwettqu l-kondizzjonijiet tekniċi tal-preparazzjonijiet.11. Laned u kontenituri simili għandhom jinħaslu tajjeb immedjatament qabel il-mili permezz ta' l-apparat tat-tindif li hemm referenza għalih fi 2(j).12. Jekk meħtieġ, laned u kontenituri simili għandhom jinħaslu b'ilma tajjeb għax-xorb, wara li jkunu ermetikament issiġillati u qabel l-istortjar, permezz ta' l-apparat li hemm referenza għalih fi 2(k).13. Prodotti għal manteniment u t-tindif għandhom jinżammu fi kmamar ipprovduti għal dan l-iskop.14. L-użu ta' deterġenti, disinfettanti u pestiċidi ma għandhomx ikollhom effett fuq il-benna tal-laħam frisk jew fuq il-prodotti tal-laħam.15. L-ilma tajjeb għax-xorb għandu jintuża għar-raġunijiet kollha inklużi l-istorti. B'danakollu, l-ilma li mhux tajjeb għax-xorb jista' f'każi eċċezzjonali jintuża f'ċirkwiti magħluqa għal produzzjoni tal-fwar, tifi tan-nar u għat-tkessiħ ta' l-apparat tar-refriġerazzjoni, basta li l-kanen li jkunu nstallati għal din ir-raġuni ma jippermettux l-użu ta' dan l-ilma għal skopijiet oħra.16. Persuni li jistgħu jikkawżaw xi kontaminazzjoni fil-laħam frisk u prodotti tal-laħam m'għandhomx jitħallew jaħdmu fuqhom jew iqandluhom, partikolarment, persuni:(a) li jsofru jew hemm suspett li jsoffru minn deni tat-tifojde, paratifojde A u B, salmonella infettiva, disentrija, ħepitite infettiva, deni ta' l-iskarlatina, jew dawk li jġorru dan il-mard;(b) li jsofru jew hemm suspett li jkunu jsofru mit-tuberkolosi infettiva:(ċ) li jsofru jew hemm suspett li jkunu jsofru minn marda infettiva tal-ġilda;(d) jeżerċitaw fl-istess waqt attività li tista' tikkawża kontaminazzjoni mikrobijotika tal-laħam frisk jew tal-prodotti tal-laħam;(e) li jkollhom faxxa fuq idejhom, apparti minn faxxa li tiflaħ għall-ilma fuq ferita li ma tkunx infettata.17. Ċertifikat mediku għandu jkun meħtieġ minn kull persuna li taħdem fuq il-laħam frisk jew fuq il-prodotti tal-laħam. Dan għandu jiċċertifika li ma jkunx hemm impediment għal impjieg; għandu jkun imġedded kull sena u kull darba li l-awtorità kompetenti hekk titlob; għandu jinżamm għad-dispożizzjoni ta' dan ta' l-aħħar..IL-KAPITOLU III ĦTIĠIET GĦAL-LAĦAM FRISK LI JINTUŻA GĦALL- PRODUZZJONI TAL-PRODOTTI TAL-LAĦAM18. Laħam frisk li jkun ġej mill-biċċerija, stabbiliment tat-tqattigħ, imħażen tas-silġ jew stabbiliment ta' l-ipproċessar ieħor fl-istess pajjiż bħall-istabbiliment ikkonċernat għandu jkun ittrasportat lejh bl-istess kondizzjonijiet sodisfaċenti tas-saħħa b'konformità mad-dispożizzjonijiet tad-Direttiva tal-Kunsill li hemm referenza għalihom fl-Artikolu 2(1) (b) għajr dawk dwar is-siġġillar.19. Laħam li ma jkunx konformi mal-kondizzjonijiet ta' l-Artikolu 2(1) (ċ) jista' jinżamm fi stabbilimenti approvati biss jekk ikunu maħżuna f'postiijiet separati; irid jintuża f'postijiet jew ħinijiet differenti apparti minn laħam li ma jkunx konformi ma dawn il-kondizzjonijiet. L-awtoritajiet kompetenti għandhom f'kull waqt ikollhom aċċess ħieles lejn imħażen tas-silġ u l-kmamar kollha tax-xogħol sabiex jivverifikaw l-osservanza stretta ta' dawn id-dispożizzjonijiet.20. Hekk kif jasal fl-istabbiliment u sakemm jintuża, il-laħam frisk maħsub għal manifattura ta' prodotti tal-laħam għandu jkun maħżun f'kamra li fiha t-temperatura interna tinżamm konstanti ta' mhux aktar minn + 7 °C; madanakollu, għall-interjuri t-temperatura m'għandhiex tkun ta' aktar minn + 3 °C u għal laħam tat-tjur ta' mhux aktar minn + 4 °C.IL-KAPTIOLU IV IS-SUPERVIŻJONI TAL-PRODUZZJONI21. L-istabbilimenti għandhom ikunu suġġetti għal superviżjoni minn awtorità kompetenti li għandha tagħti avviż bil-quddiem ta' fejn isir ix-xogħol fuq prodotti tal-laħam maħsuba għal kummerċ intra-Komunitarju.22. Superviżjoni kontinwa mill-awtorità kompetenti għandha tinkludi dan li ġej:- l-ispezzjonijiet tar-reġistru tad-dħul u l-ħruġ tal-laħam frisk u l-prodotti tal-laħam.- l-ispezzjonijiet sanitarji tal-laħam frisk intenzjonat għall-manifattura tal-prodotti tal-laħam għal kummerċ intra-Komunitarju u, fil-każ li hemm referenza dwaru fil-paragrafu 3(b) ta' l-Artikolu 3(1), tal-prodotti tal-laħam,- l-ispezzjonijiet tal-prodotti tal-laħam malli jitilqu mill-istabbiliment;- il-mili u l-ħruġ taċ-ċertifikat tas-saħħa li hemm provvediment dwaru fi 34,- il-verifikazzjoni tat-tindif tal-post, tal-faċilitajiet u ta' l-istrumenti u l-iġjene tal-persunal skond kif previst fil-Kapitolu II,- it-teħid ta' kampjuni meħtieġa għal testijiet fil-laboratorju,- kwalunkwe miżura ta' superviżjoni meqjusa bħala neċessarja mill-awtorità kompetenti sabiex jassiguraw il-konformità ma' din id-Direttiva.Ir-riżultati ta' dawn it-testijiet għandhom jinżammu f'reġistru.23. Fil-fabbrikazzjoni tal-prodotti tal-laħam f'kontenituri ermetikament issiġillati, l-awtoritajiet kompetenti għandhom jassiguraw li:- l-produttur jiġbor kampjuni tal-produzzjoni ta' kull jum, f'intervalli determinati bil-quddiem, sabiex tkun assigurata l-effiċjenza tas-siġillar.- il-produttur juża għodod li jimmarkaw biex jikkontrolla li l-kontenituri fil-fatt kellhom it-trattament addattat tas-sħana.- prodotti f'kontenituri ermetikament issiġillati jitneħħew mit-tagħmir tas-sħana f'temperatura għolja biżżejjed sabiex jassiguraw l-evaporazzjoni rapida ta' l-umdità u ma jintmissux mill-idejn sakemm ikunu nixfu kompletament.24. Ir-riżultati tal-kontrolli varji tal-proċess u t-testijiet imwettqa mill-prodottur għandhom jinżammu għal preżentazzjoni fuq talba ta' l-awtorità kompetenti.IL-KAPITOLU V VERIFIKI FUQ L-EFFETTIVITÀ TAT-TRATTAMENTI25. L-awtorità kompetenti għandha tagħmel verifiki dwar l-effettività tat-trattament tal-prodotti tal-laħam, jekk meħtieġ billi jittieħdu kampjuni, sabiex jassiguraw li:- il-prodotti jkunu għaddew minn trattament kif definit fl-Artikolu 2(1) (d),- it-trattament jista' jiġi kkunsidrat bħala komplet fil-qofol ta' dak li jfisser l-Artikolu 2(1) (e) jew mhux komplet bi qbil ma' l-Artikolu 2 (1) (f).26. Prodott li jkun ġie ttrattat fis-sens ta' dak li jfisser l-Artikolu 2(1) (d) meta jew il-valur aw ikun anqas min 0,797 jew il-qatgħa tal-wiċċ turi li l-prodott m'għadx għandu l-karatteristiċi tal-laħam frisk.27. Prodott ikun għadda minn trattament sħiħ:(a) jekk ikun għadda minn trattament ta' sħana f'kontenitur ermetikamet issiġillat, meta l-valur Fo jeċċedi jew ikun egwali għal 3700 jew, fl-Istati Membri li fihom dan il-valur mhux normalment li jkun applikat meta l-verifiki fuq it-trattament ikunu twettqu permezz ta' test ta' inkubazzjoni ta' sebat ijiem f'37 °C jew test ta' 10 ġranet f'35 °C;(b) jekk ikun għadda minn trattament apparti dak li hemm referenza dwaru fi (a), meta:(i) Il-valur aw ma jaqbiżx 0,795 u l-pH ma jaqbiżx 5 72,(ii) jew il-valur aw ma jkunx jaqbeż 0,791,(iii) jew il-valur pH huwa anqas minn 4 75.Jekk il-kondizzjonijiet li hemm referenza għalihom fi (a) u (b) ma jitwettqux fit-trattament, il-prodott għandu jkun meqjus bħala li għadda minn trattament mhux komplet.IL-KAPITOLU VI IT-TGEŻWIR U L-IPPAKKJAR TA' PRODOTTI TAL-LAĦAM28. It-tgeżwir u l-ippakkjar għandhom isiru f'kondizzjonijiet ta' iġjene sodisfaċenti fi kmamar intiżi għal dan l-iskop.29. It-tgeżwir u l-ippakkjar għandhom ikunu konformi mar-regoli kollha ta' l-iġjene, inklużi dawn li ġejjin:- ikunu tali li ma jibdlux il-karatteristiċi organoleptiċi tal-prodotti tal-laħam.- ikunu tali li ma jkunux kapaċi jittrasmettu lejn il-prodotti tal-laħam sostanzi li jagħmlu ħsara għas-saħħa umana.- għandhom ikunu b'saħħithom biżżejjed li jipproteġu l-prodotti tal-laħam adegwatament.30. It-tgeżwir u l-ippakkjar m'għandhomx jiġu wżati darb'oħra għal prodotti tal-laħam, bl-eċċezzjoni ta' ċerti tipi speċjali ta' ċeramika li tista' terġa' tintuża wara li titnaddaf u tkun iddisinfettata.IL-KAPITOLU VII L-IMMARKAR TAS-SAĦĦA31. Il-prodotti tal-laħam għandhom ikunu mmarkati. Dan l-immarkar għandu jitwettaq taħt ir-responsabbiltà ta' l-awtorità kompetenti matul jew immedjatament wara l-manifattura f'post faċilment viżibbli. Il-marka trid tkun leġibbli, li ma titħassarx u l-karattri tagħha għandhom ikunu faċilment distinti.32. Madanakollu:(a) meta l-prodott tal-laħam ikun imgeżwer u ppakkjat individwalment, għandu jkun biżżejjed li l-marka tas-saħħa tkun fuq l-ippakkjar;(b) meta l-prodotti tal-laħam għandhom jintbagħtu fit-tieni kontenitur il-marka għandha tkun ukoll fuq it-tieni kontenitur;(ċ) il-marka tas-saħħa tista' tkun ukoll ta' diska li ma tistax titneħħa ta' materjal reżistenti li huwa konformi mal-ħtiġiet ta' l-iġjene u li jkollha l-informazzjoni speċifikata fi 33(a).33. (a) Il-marka tas-saħħa għandha jkollha dawn il-partikolaritajiet segwenti f'madwar ovali:- fuq:l-inizjal(i) tal-pajjiż li jesporta f'ittri kapitali, jiġifieri B – D – DK – F – IRL – I – L – NL – RU, segwiti bin-numri ta' l-approvazzjoni ta' l-istabbiliment;- taħt:wieħed mis-settijiet ta' l-inizjali li ġejjin: EEC/KEE- GEE- GWE- KEE- EØF.(b) Il-marka tas-saħħa tista' tkun applikata fuq il-prodott, tgeżwir jew ippakkjar permezz ta' inka jew ittimbrar bin-nar, jew tista' tkun stampata jew applikata fuq it-tikketta. Il-marka għandha tkun miksura meta l-ippakkjar ikun miftuħ. In-nuqqas ta' ksur ta' din il-marka tista' tkun ittollerata biss meta l-ippakkjar ikun meqrud meta jinfetaħ.IL-KAPITOLU VIII IĊ-ĊERTIFIKAT TAS-SAĦĦA34. Il-kopja oriġinali taċ-ċertifikat tas-saħħa li għandha takkumpanja l-prodotti tal-laħam matul it-trasport tagħhom lejn il-pajjiż tad-destinazzjoni għandha tkun maħruġa mill-awtorità kompetenti fil-waqt tat-tagħbija.Għandu jkun jikkorrispondi fil-forma u fil-kontenut mal-mudell li hemm fl-Anness B. Għandu jkun miktub f'mill-anqas fil-lingwa(i) tal-pajjiż tad-destinazzjoni u għandu jkun issupplimentat bil-partikolaritajiet speċifiċi. Għandu jsir fuq folja karta waħda.IL-KAPITOLU IX IT-TRASPORT U ĦAŻNA35. Prodotti tal-laħam, intiżi għal kummerċ intra-Komunitarju għandhom ikunu maħżuna fil-postijiet li hemm referenza għalihom fi 1 (a).36. Prodotti tal-laħam li dwarhom ċerti temperaturi tal-ħażna huma indikati bi qbil ma' l-Artikolu 4 għandhom jinżammu f'dawn it-temperaturi.37. Prodotti tal-laħam għandhom jintbagħtu b'tali mod li jkunu protetti adegwatament matul it-trasportazzjoni minn kwalunkwe ħaġa li tista' tkun ta' detriment għalihom jew li tista' tikkontaminahom, billi jittieħed akkont tat-tul tal-vjaġġ, il-mezzi tat-trasport u l-kondizzjonijiet tat-temp.38. Prodotti tal-laħam għandhom ikunu ttrasportati f'vetturi mgħammra ħalli jkunu jistgħu jittrasportawhom meta meħtieġ permezz ta' refriġerazzjoni, li t-temperaturi indikati skond l-Artikolu 4 ma jkunux misbuqa.--------------------------------------------------ANNESS B+++++ TIFF ++++++++++ TIFF +++++--------------------------------------------------


title: Direttiva 2006/46/KE tal-Parlament Ewropew u tal-Kunsill ta’ l- 14 ta' Ġunju 2006 li temenda d-Direttivi tal-Kunsill 78/660/KEE dwar il-kontijiet annwali ta' ċerti tipi ta' kumpanniji, 83/349/KEE dwar kontijiet konsolidati, 86/635/KEE dwar il-kontijiet annwali u l-kontijiet konsolidati ta' banek u istituzzjonijiet finanzjarji oħrajn u 91/674/KEE dwar il-kontijiet annwali u l-kontijiet konsolidati ta' intrapriżi ta' l-assigurazzjoni Test b’rilevanza għaż-ŻEE.

text:
                  16.8.2006

                  MT

                  Il-Ġurnal Uffiċjali ta’ l-Unjoni Ewropea

                  1

            DIRETTIVA 2006/46/KE TAL-PARLAMENT EWROPEW U TAL-KUNSILL
      ta’ l-14 ta' Ġunju 2006
      li temenda d-Direttivi tal-Kunsill 78/660/KEE dwar il-kontijiet annwali ta' ċerti tipi ta' kumpanniji, 83/349/KEE dwar kontijiet konsolidati, 86/635/KEE dwar il-kontijiet annwali u l-kontijiet konsolidati ta' banek u istituzzjonijiet finanzjarji oħrajn u 91/674/KEE dwar il-kontijiet annwali u l-kontijiet konsolidati ta' intrapriżi ta' l-assigurazzjoni
      (Test b’rilevanza għaż-ŻEE)
      IL-PARLAMENT EWROPEW U L-KUNSILL TA' L-UNJONI EWROPEA,
      Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 44(1) tiegħu,
      Wara li kkunsidraw il-proposta mill-Kummissjoni,
      Wara li kkunsidraw l-opinjoni tal-Kumitat Ekonomiku u Soċjali Ewropew (1),
      Filwaqt li jaġixxu skond il-proċedura stabbilita fl-Artikolu 251 tat-Trattat (2),
      Billi:

                  (1)

                  Fil-21 ta' Mejju 2003, il-Kummissjoni adottat Pjan ta' Azzjoni li ħabbar miżuri sabiex tiġi mmodernizzata l-liġi tal-kumpanniji u tittejjeb it-tmexxija korporattiva fil-Komunità. Bħala prijorità għal perjodu ta' żmien qasir, il-Komunità kellha tikkonferma r-responsabbiltà kollettiva tal-membri tal-bord, iżżid it-trasparenza fit-transazzjonijiet ma' partijiet relatati u arranġamenti li ma jidhrux fil-karta tal-bilanċi u ttejjeb l-iżvelar dwar il-prattika ta' tmexxija korporattiva applikata f'kumpannija.

                  (2)

                  Konformement ma' dak il-Pjan ta' Azzjoni, il-membri tal-korpi amministrattivi, ta' tmexxija u ta' sorveljanza ta' kumpannija kellhom, bħala rekwiżit minimu, ikunu kollettivament responsabbli lejn il-kumpannija għat-tfassil u l-pubblikazzjoni ta' kontijiet annwali u ta' rapporti annwali. L-istess approċċ kellu wkoll japplika għall-membri tal-korpi amministrattivi, ta' tmexxija u ta' sorveljanza ta' intrapriżi li jfasslu kontijiet konsolidati. Dawk il-korpi jaġixxu fil-limiti tal-kompetenzi mogħtija lilhom mil-liġijiet nazzjonali. Dan ma għandux jimpedixxi lill-Istati Membri milli jmorru lil hinn u jipprovdu għal responsabbiltà diretta lejn l-azzjonisti jew anke lejn il-partijiet interessati oħra. Min-naħa l-oħra, l-Istati Membri kellhom iżommu milli jagħżlu sistema ta' responsabbiltà li tkun limitata għal membri individwali tal-bord. Madankollu, dan m'għandux jipprekludi l-kapaċità tal-qrati jew ta' korpi oħra ta' infurzar fl-Istati Membri milli jimponu penali fuq membru individwali tal-bord.

                  (3)

                  Ir-responsabbiltà għat-tfassil u għall-pubblikazzjoni tal-kontijiet annwali u tal-kontijiet konsolidati, kif ukoll għar-rapporti annwali u għar-rapporti annwali konsolidati, hija msejsa fuq il-liġi nazzjonali. Għandhom japplikaw regoli xierqa dwar ir-responsabbiltà, kif stabbiliti minn kull Stat Membru skond il-liġijiet jew ir-regolamenti nazzjonali tiegħu, għall-membri tal-korpi amministrattivi, ta' tmexxija u ta' superviżjoni. L-Istati Membri għandhom jibqgħu liberi li jiddeterminaw il-limitu tar-responsabbiltà.

                  (4)

                  Sabiex jiġu promossi proċedimenti ta' rappurtaġġ finanzjarju kredibbli fl-Unjoni Ewropea kollha, il-membri tal-korp ta' kumpannija li jkun responsabbli għall-preparazzjoni tar-rapporti finanzjarji tal-kumpannija għandhom ikollhom id-dmir li jiżguraw li l-informazzjoni finanzjarja inkluża fil-kontijiet annwali u fir-rapporti annwali tal-kumpannija tagħti stampa vera u ġusta.

                  (5)

                  Fis-27 ta' Settembru 2004 il-Kummissjoni adottat Komunikazzjoni dwar il-prevenzjoni u l-ġlieda kontra l-abbuż finanzjarju u korporattiv li esponiet inter alia l-inizjattivi politiċi tal-Kummissjoni dwar il-kontroll intern fil-kumpanniji u r-responsabbiltà ta' membri tal-bord.

                  (6)

                  Fil-preżent ir-Raba' Direttiva tal-Kunsill 78/660/KEE (3) u s-Seba' Direttiva tal-Kunsill 83/349/KEE (4) jipprovdu biss għall-iżvelar ta' transazzjonijiet bejn kumpannija u l-intrapriżi affiljati tal-kumpannija. Bl-għan li kumpanniji li t-titoli tagħhom ma jkunux ammessi għan-negozju f'suq regolat jitqarrbu lejn kumpanniji li japplikaw standards internazzjonali ta' kontabbiltà għall-kontijiet konsolidati tagħhom, l-iżvelar għandu jkun estiż sabiex ikopri tipi oħra ta' partijiet relatati, bħal membri ewlenin fit-tmexxija u l-konjuġi ta' membri tal-bord, iżda biss fejn dawn it-transazzjonijiet ikunu sostanzjali u ma jkunux qegħdin isiru bl-istess kondizzjonijiet li japplikaw bejn partijiet mhux relatati. L-iżvelar ta' transazzjonijiet sostanzjali ma' partijiet relatati li ma jsirux taħt kondizzjonijiet tas-suq normali jistgħu jgħinu lill-utenti ta' kontijiet annwali sabiex jivvalutaw il-pożizzjoni finanzjarja tal-kumpannija kif ukoll, meta l-kumpannija tkun parti minn grupp, is-sitwazzjoni finanzjarja tal-grupp sħiħ. It-transazzjonijiet bejn partijiet relatati fi grupp għandhom jiġu eliminati fil-preparazzjoni ta' dikjarazzjonijiet finanzjarji konsolidati.

                  (7)

                  Id-definizzjonijiet ta' parti relatata kif stabbiliti fi standards internazzjonali tal-kontabbiltà adottati mill-Kummissjoni skond ir-Regolament (KE) Nru 1606/2002 tal-Parlament Ewropew u tal-Kunsill tad-19 ta' Lulju 2002 rigward l-applikazzjoni ta’ standards internazzjonali tal-kontabbiltà (5), għandhom japplikaw għad-Direttivi 78/660/KEE u 83/349/KEE.

                  (8)

                  L-arranġamenti li ma jidhrux fuq il-karta tal-bilanċi jistgħu jesponu lil kumpannija għal riskji u benefiċċji li jkunu importanti għall-valutazzjoni tal-pożizzjoni finanzjarja tal-kumpannija u, meta l-kumpannija tkun tagħmel parti minn grupp, tal-pożizzjoni finanzjarja tal-grupp sħiħ.

                  (9)

                  Tali arranġamenti li ma jkunux jidhru fuq il-karta tal-bilanċi jistgħu jkunu kwalunkwe transazzjoni jew ftehim li l-kumpanniji jistgħu jkollhom ma' entitajiet, anke dawk mhux inkorporati, li ma jkunux inklużi fil-karta tal-bilanċi. Tali arranġamenti li ma jkunux jidhru fuq il-karta tal-bilanċi jistgħu jkunu assoċjati mal-ħolqien jew l-użu ta' waħda jew aktar Entitajiet għal Skop Speċjali (SPE's) u attivitajiet offshore imfassla sabiex jindirizzaw inter alia għanijiet ekonomiċi, legali, fiskali jew relatati mal-kontabbiltà. Bħala eżempji ta' arranġamenti li ma jkunux jidhru fuq il-karta tal-bilanċi hemm arranġamenti dwar qsim ta' riskji u ta' benefiċċji jew obbligi kuntrattwali bħal debt factoring, ftehimiet konġunti ta' bejgħ u xiri mill-ġdid, arranġamenti dwar consignment stock, arranġamenti ta' take or pay, securitisation permezz ta' kumpanniji separati u entitajiet mhux inkorporati, l-irbit ta' assi b'kuntratti ta' rahan, arranġamenti ta' operating lease, outsourcing u simili. L-iżvelar adegwat tar-riskji u l-benefiċċji sostanzjali ta' arranġamenti bħal dawn li ma jkunux inklużi fil-karta tal-bilanċi għandhom ikunu esposti fin-noti mal-kontijiet jew mal-kontijiet konsolidati.

                  (10)

                  Il-kumpanniji li t-titoli tagħhom ikunu ammessi għan-negozju f'suq regolat u li jkollhom l-uffiċċju reġistrat tagħhom fil-Komunità, għandhom ikunu obbligati li jagħmlu dikjarazzjoni annwali dwar it-tmexxija korporattiva bħala taqsima speċifika u manifestament identifikabbli tar-rapport annwali. Dik id-dikjarazzjoni għandha għall-inqas tipprovdi lill-azzjonisti b'informazzjoni ewlenija, li tkun faċilment aċċessibbli, dwar il-prattika ta' tmexxija korporattiva li tkun attwalment applikata, inkluża deskrizzjoni tal-karatteristiċi ewlenin ta' kwalunkwe sistema ta' mmaniġġar tar-riskju u ta' kontrolli interni eżistenti b'relazzjoni mal-proċess ta' rappurtaġġ finanzjarju. Id-dikjarazzjoni dwar it-tmexxija korporattiva għandha turi b'mod ċar jekk il-kumpannija tapplikax xi dispożizzjonijiet dwar it-tmexxija korporattiva diversi minn dawk previsti fil-liġi nazzjonali, ikunux jew le dawk id-dispożizzjonijiet stipulati direttament f'kodiċi ta' tmexxija korporattiva li jkun jiggverna l-kumpannija jew fi kwalunkwe kodiċi ta' tmexxija korporattiva li l-kumpannija tista' tkun iddeċidiet li tapplika. Barra minn hekk, fejn ikun relevanti, il-kumpanniji jistgħu wkoll jipprovdu analiżi ta' l-aspetti ambjentali u soċjali meħtieġa sabiex wieħed jifhem l-iżvilupp, il-prestazzjoni u l-pożizzjoni tal-kumpannija. M'hemmx ħtieġa li jiġi mpost ir-rekwiżit ta' dikjarazzjoni separata dwar it-tmexxija korporattiva fuq intrapriżi li jagħmlu rapport annwali konsolidat. Madankollu, l-informazzjoni dwar is-sistema ta' mmaniġġar tar-riskju u s-sistema tal-kontroll intern tal-grupp għandha tiġi ppreżentata.

                  (11)

                  Il-miżuri diversi adottati taħt din id-Direttiva m'għandhomx neċessarjament japplikaw għall-istess tipi ta' kumpanniji jew intrapriżi. L-Istati Membri għandhom ikunu jistgħu jeżentaw kumpanniji żgħar, kif deskritti fl-Artikolu 11 tad-Direttiva 78/660/KEE, mir-rekwiżiti dwar partijiet relatati u arranġamenti li ma jidhrux fuq il-karta tal-bilanċi taħt din id-Direttiva. Il-kumpanniji li diġà jiżvelaw informazzjoni dwar transazzjonijiet ma' partijiet relatati fil-kontijiet tagħhom skond standards internazzjonali tal-kontabbiltà kif adottati fl-Unjoni Ewropea m'għandhomx ikunu meħtieġa li jiżvelaw aktar informazzjoni skond din id-Direttiva, billi l-applikazzjoni ta' l-istandards internazzjonali tal-kontabbiltà tkun diġà qiegħda tagħti stampa vera u ġusta ta' tali kumpannija. Id-dispożizzjonijiet ta' din id-Direttiva relattivi għad-dikjarazzjoni dwar it-tmexxija korporattiva għandhom japplikaw għall-kumpanniji kollha, inklużi banek, intrapriżi ta' l-assigurazzjoni u tar-riassigurazzjoni u kumpanniji li jkunu ħarġu titolidiversi minn titoli ammessi għan-negozju f'suq regolat sa fejn dawn ma jkunux eżentati mill-Istati Membri. Id-dispożizzjonijiet ta' din id-Direttiva dwar d-dmirijiet u r-responsabbiltajiet ta' membri tal-bord kif ukoll dwar il-penali għandhom japplikaw għall-kumpanniji kollha li għalihom japplikaw id-Direttivi tal-Kunsill 78/660/KEE, 86/635/KEE (6) u 91/674/KEE (7), u għall-intrapriżi kollha li jfasslu kontijiet konsolidati skond id-Direttiva 83/349/KEE.

                  (12)

                  Fil-preżent id-Direttiva 78/660/KEE tipprovdi li jsir eżami kull ħames snin ta', inter alia, il-limiti operattivi għall-karta tal-bilanċi u għat-turnover nett li l-Istati Membri jistgħu japplikaw sabiex jiddeterminaw liema kumpanniji jistgħu jiġu eżentati minn ċerti rekwiżiti ta' żvelar. Minbarra dawk l-eżamijiet ta' kull ħames snin, tista' tkun xierqa wkoll żieda ta' darba, addizzjonali, f'dawk il-limiti operattivi għall-karta tal-bilanċi u għat-turnover nett. M'hemm l-ebda obbligu fuq l-Istati Membri li jagħmlu użu minn dawk il-limiti operattivi miżjuda.

                  (13)

                  Peress li l-għanijiet ta' din id-Direttiva, jiġifieri li jitħaffu l-investimenti transkonfinali u li jittejbu l-komparabbiltà fl-UE kollha u l-kunfidenza tal-pubbliku fid-dikjarazzjonijiet u rapporti finanzjarji permezz ta' zvelar speċifiku mtejjeb u konsistenti, ma jistgħux jintlaħqu suffiċjentement mill-Istati Membri u jistgħu għalhekk, minħabba l-iskala u l-effetti ta' din id-Direttiva, jintlaħqu aħjar fil-livell Komunitarju, il-Komunità tista' tadotta miżuri, skond il-prinċipju ta' sussidjarjetà kif stabbilit fl-Artikolu 5 tat-Trattat. Skond il-prinċipju ta' proporzjonalità, kif stabbilit f'dak l-Artikolu, din id-Direttiva ma teċċedix dak li huwa meħtieġ sabiex jintlaħqu dawk l-għanijiet.

                  (14)

                  Din id-Direttiva tirrispetta d-drittijiet fundamentali u tosserva l-prinċipji rikonoxxuti b'mod partikolari mill-Karta tad-Drittijiet Fundamentali ta' l-Unjoni Ewropea.

                  (15)

                  Skond il-paragrafu 34 tal-ftehim Interistituzzjonali dwar it-tfassil aħjar tal-liġijiet (8), l-Istati Membri huma mħeġġa jfasslu, għalihom infushom u fl-interess tal-Komunità, it-tabelli tagħhom li, sa fejn ikun possibbli, jillustraw il-korrelazzjoni bejn din id-Direttiva u l-miżuri ta' traspożizzjoni, u jagħmluhom pubbliċi.

                  (16)

                  Id-Direttivi 78/660/KEE, 83/349/KEE, 86/635/KEE u 91/674/KEE għandhom għalhekk jiġu emendati kif meħtieġ,

            ADOTTAW DIN ID-DIRETTIVA:
      Artikolu 1
      Emendi għad-Direttiva 78/660/KEE
      Id-Direttiva 78/660/KEE hija b'dan emendata kif ġej:

                  1)

                  fl-Artikolu 11, l-ewwel paragrafu għandu jiġi emendat kif ġej:

                              (a)

                              fl-ewwel inċiż il-kliem “total tal-karta tal-bilanċi: EUR 3 650 000” għandu jinbidel bil-kliem “total tal-karta tal-bilanċi: EUR 4 400 000”;

                              (b)

                              fit-tieni inċiż il-kliem “turnover nett: EUR 7 300 000” għandu jinbidel bil-kliem “turnover nett: EUR 8 800 000”;

                  2)

                  fl-Artikolu 11, it-tielet paragrafu, il-kliem “id-Direttiva li tistabbilixxi dawk l-ammonti bħala konsegwenza tar-reviżjoni msemmija fl-Artikolu 53(2)” għandu jinbidel bi'“kwalunkwe Direttiva li tistabbilixxi dawk l-ammonti”;

                  3)

                  fl-Artikolu 27, l-ewwel paragrafu għandu jiġi emendat kif ġej:

                              (a)

                              fl-ewwel inċiż il-kliem “total tal-karta tal-bilanċi: EUR 14 600 000” għandu jinbidel bil-kliem “total tal-karta tal-bilanċi: EUR 17 500 000”;

                              (b)

                              fit-tieni inċiż il-kliem “turnover nett: EUR 29 200 000” għandu jinbidel bil-kliem “turnover nett: EUR 35 000 000”;

                  4)

                  fl-Artikolu 27, it-tielet paragrafu, il-kliem “id-Direttiva li tistabbilixxi dawk l-ammonti bħala konsegwenza tar-reviżjoni msemmija fl-Artikolu 53(2)” għandhom jinbidlu bi “kwalunkwe Direttiva li tistabbilixxi dawk l-ammonti”.

                  5)

                  fl-Artikolu 42a, għandu jiżdied il-paragrafu li ġej:
                  “(5a)   B'deroga mid-dispożizzjonijiet tal-paragrafi 3 u 4, l-Istati Membri jistgħu, skond l-istandards internazzjonali tal-kontabbiltà kif adottati mir-Regolament tal-Kummissjoni (KE) Nru 1725/2003 tad-29 ta' Settembru 2003 li jadotta ċerti standards internazzjonali tal-kontabbiltà skond ir-Regolament (KE) Nru 1606/2002 tal-Parlament Ewropew u tal-Kunsill (*), kif emendat sa 5 ta' Settembru 2006 jippermettu jew jesiġu valutazzjoni ta' strumenti finanzjarji, flimkien mar-rekwiżiti assoċjati ta' żvelarli hemmstipulati fl-istandardsinternazzjonali tal-kontabbiltà adottati skond ir-Regolament (KE) Nru 1606/2002 tal-Parlament Ewropew u tal-Kunsill tad-19 ta' Lulju 2002 rigward l-applikazzjoni ta' standards internazzjonali tal-kontabbiltà (**).

                     (*)  ĠU L 261, 13.10.2003, p. 1. Regolament kif emendat l-aħħar bir-Regolament (KE) Nru 108/2006 (ĠU L 24, 27.1.2006, p. 1)."

                     (**)  ĠU L 243, 11.9.2002, p. 1.”"

                  6)

                  fl-Artikolu 43(1), għandhom jiddaħħlu l-punti li ġejjin:

                              “(7a)

                              in-natura u l-iskop tan-negozju ta' l-arranġamenti tal-kumpannija li ma jkunux inklużi fil-karta tal-bilanċi, u l-impatt finanzjarju fuq il-kumpannija ta' dawk l-arranġamenti, sakemm ir-riskji jew benefiċċji minn tali arranġamenti jkunu sostanzjali u sa fejn l-iżvelar ta' tali riskji jew benefiċċji jkun meħtieġ sabiex tiġi evalwata l-pożizzjoni finanzjarja tal-kumpannija.
                              L-Istati Membri jistgħu jippermettu lill-kumpanniji msemmija fl-Artikolu 27 sabiex jillimitaw l-informazzjoni li l-iżvelar tagħha jkun meħtieġ taħt dan il-punt san-natura u l-iskop tan-negozju ta' tali arranġamenti;

                              (7b)

                              transazzjonijiet magħmula mill-kumpannija ma' partijiet relatati, inklużi l-ammont ta' tali transazzjonijiet, in-natura tar-relazzjoni mal-partijiet relatati u informazzjoni oħra dwar it-transazzjonijiet li jkunu meħtieġa sabiex tinftiehem il-pożizzjoni finanzjarja tal-kumpannija, jekk tali transazzjonijiet ikunu sostanzjali u ma kienux konklużi taħt kondizzjonijiet normali tas-suq. L-informazzjoni dwar transazzjonijiet individwali tista' tiġi aggregata skond in-natura tagħhom, ħlief meta tkun meħtieġa informazzjoni separata sabiex jinftiehmu l-effetti tat-transazzjonijiet ma' partijiet relatati fuq il-pożizzjoni finanzjarja tal-kumpannija.
                              L-Istati Membri jistgħu jippermettu li l-kumpanniji msemmija fl-Artikolu 27 ma jiżvelawx dak li huwa stipulat f'dan il-punt sakemm dawk il-kumpanniji jkunu ta' tip imsemmi fl-Artikolu 1(1) tad-Direttiva 77/91/KEE, f'liema każ l-Istati Membri jistgħu jillimitaw l-iżvelar għal, bħala minimu, dawk it-transazzjonijiet li jsiru, direttament jew indirettament, bejn:

                                          (i)

                                          il-kumpannija u l-akbar azzjonisti tagħha,
                                          u

                                          (ii)

                                          il-kumpannija u l-membri tal-korpi amministrattivi, ta' tmexxija u ta' sorveljanza tagħha.

                                    L-Istati Membri jistgħu jeżentaw transazzjonijiet magħmula bejn żewġ membri jew aktar ta' grupp, sakemm is-sussidjarji li jkollhom parti fit-transazzjoni jkunu kollha kemm huma proprjetà ta' tali membru.
                              ‘Parti relatata’ għandha l-istess tifsira bħal fl-istandards internazzjonali tal-kontabbiltà adottati skond ir-Regolament (KE) Nru 1606/2002.”

                  7)

                  għandu jiddaħħal l-Artikolu li ġej:
                  “Artikolu 46a
                  1.   Kumpannija li t-titoli tagħha jkunu ammessi għan-negozju f'suq regolat, fis-sens tal-punt (14) ta' l-Artikolu 4(1) tad-Direttiva 2004/39/KE tal-Parlament Ewropew u tal-Kunsill tal-21 ta' April 2004 dwar is-swieq ta' strumenti finanzjarji (***), għandha tinkludi dikjarazzjoni dwar it-tmexxija korporattiva fir-rapport annwali tagħha. Dik id-dikjarazzjoni għandha tkun inkluża bħala taqsima speċifika tar-rapport annwali u għandha jkollha ta' l-anqas l-informazzjoni li ġejja:

                              (a)

                              referenza:

                                          (i)

                                          għall-kodiċi ta' tmexxija korporattiva li jiggverna lill-kumpannija,
                                          u/jew

                                          (ii)

                                          għall-kodiċi ta' tmexxija korporattiva li l-kumpannija setgħet volontarjament iddeċidiet li tapplika,
                                          u/jew

                                          (iii)

                                          għall-informazzjoni kollha relevanti dwar il-prattika ta' tmexxija korporattiva applikata lil hinn mir-rekwiżiti taħt il-liġi nazzjonali.

                                    Fejn japplikaw il-punti (i) u (ii), il-kumpannija għandha ukoll tindika fejn it-testi relevanti jinsabu disponibbli għall-pubbliku; fejn japplika l-punt (iii), il-kumpannija għandha tagħmel disponibbli għall-pubbliku l-prattika tagħha ta' tmexxija korporattiva;

                              (b)

                              sa fejn kumpannija, skond il-liġi nazzjonali, ma ssegwix il-kodiċi ta' tmexxija korporattiva msemmi fil-punti (a)(i) jew (ii), spjegazzjoni mill-kumpannija dwar liema partijiet tal-kodiċi ta' tmexxija korporattiva hija ma ssegwix u r-raġunijiet għal dan. Fejn kumpannija ddeċidiet li ma ssegwix xi dispożizzjonijiet tal-kodiċi ta' tmexxija korporattiva msemmi fil-punti (a)(i) jew (ii), hija għandha tispjega r-raġunijiet tagħha għal dan;

                              (ċ)

                              deskrizzjoni tal-fatturi ewlenin tas-sistemi tal-kumpannija ta' kontroll intern u ta' l-immaniġġar tar-riskju fir-rigward tal-proċess ta' rappurtaġġ finanzjarju;

                              (d)

                              l-informazzjoni meħtieġa mill-punti (ċ), (d), (f), (h) u (i) ta' l-Artikolu 10(1) tad-Direttiva 2004/25/KE tal-Parlament Ewropew u tal-Kunsill tal-21 ta' April 2004 dwar offerti ta' xiri (****), fejn il-kumpannija tkun suġġetta għal dik id-Direttiva;

                              (e)

                              ħlief jekk l-informazzjoni tkun diġa prevista fil-liġijiet jew regolamenti nazzjonali, l-operat tal-laqgħa ta' l-azzjonisti u s-setgħat ewlenin tagħha, u deskrizzjoni tal-jeddijiet ta' l-azzjonisti u kif dawn jistgħu jiġu eżerċitati;

                              (f)

                              il-kompożizzjoni u l-operazzjoni tal-korpi amministrattivi, ta' tmexxija u ta' sorveljanza u l-kumitati tagħhom.

                        2.   L-Istati Membri jistgħu jippermettu li l-informazzjoni meħtieġa minn dan l-Artikolu titqiegħed f'rapport separat pubblikat flimkien mar-rapport annwali bil-mod stabbilit fl-Artikolu 47, jew permezz ta' referenza fir-rapport annwali li turi fejn dan id-dokument ikun disponibbli għall-pubbliku fuq il-website tal-kumpannija. Fil-każ li jsir rapport separat, id-dikjarazzjoni dwar it-tmexxija korporattiva tista' tinkludi referenza għar-rapport annwali fejn l-informazzjoni meħtieġa fil-paragrafu 1, punt (d) tkun disponibbli. It-tieni subparagrafu ta' l-Artikolu 51 (1)għandu japplika għad-dispożizzjonijiet tal-punti (ċ) u (d) tal-paragrafu 1 ta' dan l-Artikolu. Għall-bqija ta' l-informazzjoni, l-awditur statutorju għandu jivverifika li d-dikjarazzjoni dwar it-tmexxija korporattiva tkun ġiet prodotta.
                  3.   L-Istati Membri jistgħu jeżentaw kumpanniji li jkunu ħarġu biss titoli diversi minn ishma ammessi għan-negozju f'suq regulat, fis-sens tal-punt (14) ta' l-Artikolu 4(1) tad-Direttiva 2004/39/KE, milli japplikaw id-dispożizzjonijiet tal-punti (a), (b), (e) u (f) tal-paragrafu 1, ħlief jekk dawn il-kumpanniji jkunu ħarġu ishma li jkunu negozjati f'sistema ta' negozju multilaterali, fis-sens tal-punt (15) ta' l-Artikolu 4(1) tad-Direttiva 2004/39/KE.

                     (***)  ĠU L 145, 30.4.2004, p. 1."

                     (****)  ĠU L 142, 30.4.2004, p. 12.”"

                  8)

                  għandha tiddaħħal it-Taqsima li ġejja:
                  “TAQSIMA 10A
                  Id-dmir u r-responsabbiltà tat-tfassil u l-pubblikazzjoni tal-kontijiet annwali u tar-rapport annwali
                  Artikolu 50b
                  L-Istati Membri għandhom jiżguraw li l-membri tal-korpi amministrattivi, ta' tmexxija u ta' sorveljanza tal-kumpannija jkollhom kollettivament id-dmir li jiżguraw li l-kontijiet annwali, ir-rapporti annwali u, meta prodotti separatament, id-dikjarazzjoni dwar it-tmexxija korporattiva li għandha tiġi provduta skond l-Artikolu 46a, ikunu mfassla u pubblikati skond ir-rekwiżiti ta' din id-Direttiva u, fejn ikun applikabbli, skond l-istandards internazzjonali tal-kontabbiltà adottati skond ir-Regolament (KE) Nru 1606/2002. Tali korpi għandhom jaġixxu skond il-kompetenzi assenjati lilhom mil-liġi nazzjonali.
                  Artikolu 50c
                  L-Istati Membri għandhom jiżguraw li l-liġijiet, ir-regolamenti u d-dispożizzjonijiet amministrattivi tagħhom dwar ir-responsabbiltà japplikaw għall-membri tal-korpi amministrattivi, ta' tmexxija u ta' sorveljanza msemmija fl-Artikolu 50b ta' din id-Direttiva, għall-inqas lejn il-kumpannija, għall-ksur tad-dmir imsemmi fl-Artikolu 50b.”

                  9)

                  l-Artikolu 53a għandu jiġi mibdul b'dan li ġej:
                  “Artikolu 53a
                  L-Istati Membri ma għandhomx jagħmlu disponibbli l-eżenzjonijiet stabbiliti fl-Artikoli 11, 27, 43(1), punti (7a) u (7b), 46, 47 u 51 fil-każ ta' kumpanniji li t-titoli tagħhom ikunu ammessi għan-negozju f'suq regulat fis-sens tal-punt (14) ta' l-Artikolu 4(1) tad-Direttiva 2004/39/KE.”

                  10)

                  għandu jiddaħħal l-Artikolu li ġej:
                  “Artikolu 60a
                  L-Istati Membri għandhom jistabbilixxu r-regoli dwar il-penali applikabbli għall-ksur tad-dispożizzjonijiet nazzjonali adottati skond din id-Direttiva u għandhom jieħdu l-miżuri kollha meħtieġa sabiex jiżguraw li dawn jiġu implementati. Il-penali previsti għandhom ikunu effettivi, proporzjonati u dissważivi.”

                  11)

                  l-Artikolu 61a għandu jiġi mibdul b'dan li ġej:
                  “Artikolu 61a
                  Mhux aktar tard mill-1 ta' Lulju 2007, il-Kummissjoni għandha tirrevedi d-dispożizzjonijiet fl-Artikoli 42a sa 42f, fl-Artikolu 43(1)(10) u (14), fl-Artikolu 44(1), fl-Artikolu 46(2)(f) u fl-Artikolu 59(2)(a) u (b) fid-dawl ta' l-esperjenza meħuda fl-applikazzjoni ta' dispożizzjonijiet dwar il-kontabbiltà fir-rigward tal-valur ġust, b'kont meħud partikolarment ta' l-IAS 39 kif approvat skond ir-Regolament (KE) Nru 1606/2002, u b'kont meħud ta' l-iżviluppi internazzjonali fil-qasam tal-kontabbiltà u, jekk ikun xieraq, tippreżenta proposta lill-Parlament Ewropew u lill-Kunsill bil-ħsieb li jiġu emendati l-Artikoli msemmija hawn fuq.”

            Artikolu 2
      Emendi għad-Direttiva 83/349/KEE
      Id-Direttiva 83/349/KEE hija b'dan emendata kif ġej:

                  1.

                  fl-Artikolu 34 għandhom jiddaħħlu l-punti li ġejjin:

                              “(7a)

                              In-natura u l-iskop tan-negozju ta' kwalunkwe arranġament li ma jkunx inkluż fil-karta tal-bilanċi konsolidata, u l-impatt finanzjarju ta' tali arranġamenti, sakemm ir-riskji jew benefiċċji minn tali arranġamenti jkunu sostanzjali u sa fejn l-iżvelar ta' tali riskji jew benefiċċji jkunu meħtieġa sabiex tiġi valutata l-pożizzjoni finanzjarja ta' l-intrapriżi inklużi fil-konsolidazzjoni kkunsidrata globalment.

                              (7b)

                              It-transazzjonijiet, ħlief għal transazzjonijiet fi ħdan il-grupp, magħmula mill-impriża prinċipali, jew minn impriżi oħra inklużi fil-konsolidazzjoni, ma' partijiet relatati, inklużi l-ammonti ta' dawn it-transazzjonijiet, in-natura tar-relazzjoni mal-partijiet relatati kif ukoll informazzjoni oħra dwar it-transazzjonijiet meħtieġa sabiex tinftiehem il-pożizzjoni finanzjarja ta' l-impriżi inklużi fil-konsolidazzjoni kkunsidrata globalment, jekk dawn it-transazzjonijiet ikunu sostanzjali u ma kienux konklużi taħt kondizzjonijiet normali tas-suq. L-informazzjoni dwar transazzjonijiet individwali tista' tiġi aggregata skond in-natura tagħhom, ħlief meta tkun meħtieġa informazzjoni separata sabiex jinftehmu l-effetti tat-transazzjonijiet ma' partijiet relatati dwar il-pożizzjoni finanzjarja ta' l-impriżi inklużi fil-konsolidazzjoni kkunsidrata globalment.”

                  2.

                  fl-Artikolu 36(2), għandu jiżdied il-punt li ġej:

                              “(f)

                              deskrizzjoni ta' l-aspetti ewlenin tas-sistemi ta' kontroll intern u ta' l-immaniġġar tar-riskju tal-grupp fir-rigward tal-proċess għall-preparazzjoni tal-kontijiet konsolidati, fejn impriża jkollha t-titoli tagħha ammessi għan-negozju f'suq regolat, fis-sens ta' l-Artikolu 4(1), punt (14) tad-Direttiva 2004/39/KE tal-Parlament Ewropew u tal-Kunsill tal-21 ta' April 2004 dwar is-swieq ta' strumenti finanzjarji (*****). Fil-każ li r-rapport annwali konsolidat u r-rapport annwali jiġu preżentati bħala rapport wieħed, din l-informazzjoni għandha tkun inkluża fit-taqsima tar-rapport li tinkludi d-dikjarazzjoni dwar it-tmexxija korporattiva kif prevista fl-Artikolu 46a tad-Direttiva 78/660/KEE.
                              Jekk Stat Membru jippermetti li l-informazzjoni meħtieġa mill-paragrafu 1 ta' l-Artikolu 46a tad-Direttiva 78/660/KEE titqiegħed f'rapport separat pubblikat flimkien mar-rapport annwali bil-mod stipulat fl-Artikolu 47 ta' dik id-Direttiva, l-informazzjoni provduta taħt l-ewwel subparagrafu għandha wkoll tagħmel parti minn dak ir-rapport separat. Għandu japplika t-tieni subparagrafu ta' l-Artikolu 37(1) ta' din id-Direttiva.

                     (*****)  ĠU L 145, 30.4.2004, p. 1.”"

                  3.

                  għandha tiddaħħal it-Taqsima li ġejja:
                  “TAQSIMA 3A
                  Id-dmir u r-responsabbiltà għat-tfassil u għall-pubblikazzjoni tal-kontijiet konsolidati u tar-rapport annwali konsolidat
                  Artikolu 36a
                  L-Istati Membri għandhom jiżguraw li l-membri tal-korpi amministrattivi, ta' tmexxija u ta' sorveljanza ta' impriżi li jfasslu l-kontijiet konsolidati u r-rapport annwali konsolidat ikollhom kollettivament id-dmir li jiżguraw li l-kontijiet konsolidati, ir-rapport annwali konsolidat u, meta prodotta separatament, id-dikjarazzjoni dwar it-tmexxija korporattiva li għandha tiġi provduta skond l-Artikolu 46a tad-Direttiva 78/660/KEE jitfasslu u jiġu pubblikati skond ir-rekwiżiti ta' din id-Direttiva u, fejn ikun applikabbli, skond l-istandards internazzjonali tal-kontabbiltà adottati skond ir-Regolament (KE) Nru 1606/2002 tal-Parlament Ewropew u tal-Kunsill tad-19 ta' Lulju 2002 rigward l-applikazzjoni ta' standards internazzjonali tal-kontabbiltà (******). Tali korpi għandhom jaġixxu fil-limiti tal-kompetenzi assenjati lilhom mil-liġi nazzjonali.
                  Artikolu 36b
                  L-Istati Membri għandhom jiżguraw li l-liġijiet, ir-regolamenti u d-dispożizzjonijiet amministrattivi tagħhom dwar ir-responsabbiltà japplikaw għall-membri tal-korpi amministrattivi, ta' tmexxija u ta' sorveljanza msemmija fl-Artikolu 36a, għall-inqas lejn l-impriża li tfassal il-kontijiet konsolidati, għall-ksur tad-dmir imsemmi fl-Artikolu 36a.

                     (******)  ĠU L 243, 11.9.2002, p. 1.”"

                  4.

                  fl-Artikolu 41, għandu jiddaħħal il-paragrafu li ġej:
                  “1a.   ‘Parti relatata’ għandha l-istess tifsira li għandha fl-istandards internazzjonali tal-kontabbiltà, adottati skondir-Regolament (KE) Nru 1606/2002.”

                  5.

                  għandu jiddaħħal l-Artikolu li ġej:
                  “Artikolu 48
                  L-Istati Membri għandhom jistabbilixxu r-regoli dwar il-penali applikabbli għall-ksur tad-dispożizzjonijiet nazzjonali adottati skond din id-Direttiva u għandhom jieħdu l-miżuri kollha meħtieġa sabiex jiżguraw li jiġu implementati. Il-penali previsti għandhom ikunu effettivi, proporzjonati u dissważivi.”

            Artikolu 3
      Emendi għad-Direttiva 86/635/KEE
      L-ewwel sentenza ta' l-Artikolu 1(1) tad-Direttiva 86/635/KEE għandha tinbidel b'dan li ġej:

         “L-Artikoli 2, 3, 4(1), (3) sa (6), l-Artikoli 6, 7, 13, 14, 15(3) u (4), l-Artikoli 16 sa 21, 29 sa 35, 37 sa 41, 42 l-ewwel sentenza, 42a sa 42f, 45(1), 46(1) u (2), 46a, l-Artikoli 48 sa 50, 50a, 50b, 50ċ, 51(1) u 51a, 56 sa 59, 60a, 61 u 61a tad-Direttiva 78/660/KEE għandhom japplikaw għall-istituzzjonijiet imsemmija fl-Artikolu 2 ta' din id-Direttiva, ħlief fejn din id-Direttiva tipprovdi mod ieħor.”

      Artikolu 4
      Emendi għad-Direttiva 91/674/KEE
      L-ewwel sentenza ta' l-Artikolu 1(1) tad-Direttiva 91/674/KEE għandha tinbidel b'dan li ġej:

         “L-Artikoli 2, 3, 4(1), (3) sa (6), l-Artikoli 6, 7, 13, 14, 15(3) u (4), l-Artikoli 16 sa 21, 29 sa 35, 37 sa 41, 42, 42a sa 42f, 43 (1), punti 1 sa 7b u 9 sa 14, 45(1), 46(1) u (2), 46a, 48 sa 50, 50a, 50b, 50ċ, 51(1), 51a, 56 sa 59, 60a, 61 u 61a tad-Direttiva 78/660/KEE għandhom japplikaw għall-intrapriżi msemmija fl-Artikolu 2 ta' din id-Direttiva, ħlief fejn din id-Direttiva tipprovdi mod ieħor.”

      Artikolu 5
      Traspożizzjoni
      1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva sa mhux aktar tard minn 5 ta' Settembru 2008.
      Meta l-Istati Membri jadottaw dawn il-miżuri, dawn għandhom jinkludu referenza għal din id-Direttiva jew ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. Il-metodi kif għandha ssir tali referenza għandhom jiġu stabbiliti mill-Istati Membri.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert minn din id-Direttiva.
      Artikolu 6
      Dħul fis-seħħ
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.
      Artikolu 7
      Indirizzati
      Din id-Direttiva hija indirizzata lill-Istati Membri.

         Magħmula fi Strasburgu, nhar l-14 ta’ Ġunju 2006.

               Għall-Parlament Ewropew

               Il-President

            J. BORRELL FONTELLES

               Għall-Kunsill

               Il-President

            H. WINKLER

         (1)  ĠU C 294, 25.11.2005, p. 4.

         (2)  Opinjoni tal-Parlament Ewropew tal-15 ta' Diċembru 2005 (għadha mhix ippubblikata fil-Ġurnal Uffiċjali) u Deċiżjoni tal-Kunsill tat-22 ta' Mejju 2006.

         (3)  ĠU L 222, 14.8.1978, p. 11. Direttiva kif emendata l-aħħar bid-Direttiva 2006/43/KE tal-Parlament Ewropew u tal-Kunsill (ĠU L 157, 9.6.2006, p. 87).

         (4)  ĠU L 193, 18.7.1983, p. 1. Direttiva kif emendata l-aħħar bid-Direttiva 2006/43/KE.

         (5)  ĠU L 243, 11.9.2002, p. 1.

         (6)  ĠU L 372, 31.12.1986, p. 1. Direttiva kif emendata l-aħħar mid-Direttiva 2003/51/KE tal-Parlament Ewropew u tal-Kunsill (ĠU L 178, 17.7.2003, p. 16).

         (7)  ĠU L 374, 31.12.1991, p. 7. Direttiva kif emendata mid-Direttiva 2003/51/KE.

         (8)  ĠU C 321, 31.12.2003, p. 1.